Πεντέλη και άνθρωποι\nΗ Πεντέλη και οι άνθρωποι\nΚάποιο χειμωνιάτικο, συννεφιασμένο απόγευμα, έπειτα από μία επίσκεψη σας στη σπηλιά, αποφασίζετε να περπατήσετε προς τα ψηλότερα σημεία της Πεντέλης. Σύντομα, και εν μέσω ενός ελαφριού λαχανιάσματος, βρίσκεστε να βαδίζετε σε μέρη τα οποία οι επισκέπτες του βουνού σπάνια μπαίνουν στον κόπο να ορειβατήσουν και να γνωρίσουν. Κάποια στιγμή, από μακριά, εντοπίζετε ένα μικρό πετρόκτιστο σπιτάκι. Είναι ένα παλιό κτίσμα, από εκείνα που είχαν κτιστεί στις αρχές και τα μέσα του 20ου αιώνα, στα οποία διέμεναν οι μόνιμοι φύλακες λατομείων και μηχανημάτων που ήταν εγκατεστημένα και ενεργά εκεί, ζώντας απομονωμένοι, ζωές ερημιτών. Αποφασίζετε να πλησιάσετε και να περιεργαστείτε το παλιό σπιτάκι από κοντά. Φτάνοντας, διαπιστώνετε ότι, ενώ το καγκελόφραχτο παράθυρο έχει μείνει απαραβίαστο, η μικρή σιδερένια πόρτα του βρίσκεται μισάνοικτη. Κάπως διστακτικά, εισέρχεστε στο εσωτερικό, που απαρτίζεται από ένα και μοναδικό δωμάτιο, το οποίο είναι φανερό ότι έχει παραμείνει αχρησιμοποίητο και ερειπωμένο εδώ και πάρα πολλά χρόνια. Γύρω σας υπάρχουν τα υπολείμματα μίας παλιάς ξυλόσομπας, ένα ξεχαρβαλωμένο τραπέζι, δύο εξίσου ξεχαρβαλωμένες καρέκλες, καθώς και μερικά άλλα παρατημένα και πολυκαιρισμένα, άχρηστα πια μικροαντικείμενα. Ρίχνοντας μια ματιά ολόγυρα συνειδητοποιείτε πόσο μικρός είναι ο χώρος του παλιού αυτού δωματίου σε σύγκριση με τα σημερινά δεδομένα, και η αίσθηση αυτή, σε συνδυασμό με την εικόνα εγκατάλειψης που κυριαρχεί, σας δημιουργεί ένα μάλλον δυσάρεστο συναίσθημα, καθώς και την επιθυμία να αποχωρήσετε. Ρίχνετε μια τελευταία ματιά καθώς ετοιμάζεστε να εγκαταλείψετε το μικρό δωμάτιο, και τότε προσέχετε ότι από μία εσοχή, ανάμεσα σε δύο πέτρες του τοίχου, φαίνεται να εξέχει κάτι σαν σακούλα. Πλησιάζετε, και διαπιστώνετε ότι πρόκειται πράγματι για μία παλιά σκονισμένη σακούλα, η οποία, δεμένη όπως είναι, φαίνεται να περιέχει κάτι. Τραβώντας τη με δυσκολία από την εσοχή στην οποία βρισκόταν κρυμμένη, λύνετε τον κόμπο, την ανοίγετε, και με έκπληξη πιάνετε στα χέρια σας ένα χοντρό τετράδιο με σκληρό εξώφυλλο. Καθώς ξεφυλλίζετε το τετράδιο, διαπιστώνετε πως, παρότι η πολύχρονη παραμονή του σε συνθήκες υγρασίας έχει κολλήσει μερικά από τα φύλλα μεταξύ τους και το μελάνι έχει πια ποτίσει για τα καλά το χαρτί, οι πυκνογραμμένες και συχνά ανορθόγραφες λέξεις στις σελίδες του διαβάζονται ακόμα, χωρίς ιδιαίτερη δυσκολία. Οι λέξεις αυτές, σε συνδυασμό με τις εν είδει επικεφαλίδων ημερομηνίες από τη δεκαετία του 1960 που διακρίνονται διάσπαρτα σημειωμένες ανάμεσα στα κείμενα, σύντομα σας δίνουν να καταλάβετε ότι αυτό που κρατάτε στα χέρια σας είναι ένα ημερολόγιο με τις σημειώσεις κάποιου ανθρώπου που είχε ζήσει την εποχή εκείνη στο μικρό αυτό πετρόκτιστο σπιτάκι. Καταγεγραμμένα εκεί, από το χέρι ενός ερημίτη της Πεντέλης μιας άλλης εποχής, αναφέρονται περιστατικά, σκέψεις, βιώματα και περιγραφές από επισκέψεις στη σπηλιά και σε άλλα σημεία του βουνού. Βγαίνοντας βιαστικά έξω στο φως, βρίσκετε ένα μικρό βράχο για να καθίσετε, και αρχίζετε να διαβάζετε...\nΠρόκειται, βεβαίως, απλώς για ένα σενάριο. Όμως, αλήθεια, αν η Πεντέλη είναι ένας Παράξενος Τόπος, τι θα μπορούσε να περιέχει ένα ημερολόγιο όπως αυτό; Πώς θα μπορούσε ένας τέτοιος τόπος να επιδρά στους ανθρώπους;\nΑς αφήσουμε τον ανώνυμο ερημίτη του παραπάνω σεναρίου και ας δούμε κάποιες πραγματικές πτυχές από τη ζωή ενός άλλου, διάσημου ερημίτη της Πεντέλης, της περίφημης Σοφίας Λεμπρέν ντε Μαρμπουά, δούκισσας της Πλακεντίας. Τα ακόλουθα αποσπάσματα προέρχονται από το βιβλίο του Γιάννη Καιροφύλα "Η Ρομαντική Αθήνα", και αναφέρονται στη ζωή της (ΒΛΕΠΕ ΒΙΒΛΙΟΓΡΑΦΙΑ):\nΗ Δούκισσα της Πλακεντίας ήταν αγνώριστη (μετά το θάνατο της κόρης της, το 1837). Όσοι την είδαν έμειναν έκπληκτοι μπροστά στην αλλαγή, που αντίκρισαν. Είχαν ασπρίσει τα μαλλιά της. Τα είχε κόψει και δεν διατηρούσε πια τις μεγάλες κοτσίδες της. Φορούσε κατάλευκα ρούχα. Ήθελε μ' αυτόν τον τρόπο να πενθήσει το παιδί της. Ήταν πάντα ντυμένη μ' ένα απλό μακρύ φόρεμα, που έμοιαζε με αρχαία εσθήτα. Είχε μια ζώνη στη μέση κι ένα πέπλο μακρύ, που άρχιζε από το κεφάλι για να φτάσει μέχρι τα πόδια της.\nΗ μανία που είχε για τα ζώα έγινε τώρα πιο έντονη. Διατηρούσε πάντα πολλούς σκύλους και είχε φέρει μαζί της στην Αθήνα αρκετούς, πιστεύοντας διάφορα περίεργα πράγματα για την ψυχή των ζώων. Το μεγάλο χτύπημα από το θάνατο της Ελίζας την είχε κάνει παράξενη. Πίστευε σε άλλες δοξασίες. Πίστευε ότι η ψυχή των ζώων περικλείει κάποια ανθρώπινη ψυχή. Ζούσε πολύ μόνη. Και δεν ήθελε να έχει πολλές επαφές με άλλους ανθρώπους. Μοναδικός σκοπός της ήταν να βοηθάει τα παιδιά των αγωνιστών και ιδιαίτερα τα κορίτσια, αυτά που είχαν ορφανέψει κατά τη διάρκεια του αγώνα.\nΗ μόνη της παρηγοριά ήταν να βρίσκεται κοντά στην άψυχη κόρη της. Τη διατηρούσε στο υπόγειο του μικρού της παλατιού στην Αθήνα (οδός Πειραιώς - το 1847 καταστράφηκε από πυρκαγιά, αποτεφρώνοντας και το ταριχευμένο σώμα της κόρης της). Είχε νύχτα - μέρα αναμμένες μεγάλες άσπρες λαμπάδες και το δωμάτιο, όπου ήταν ξαπλωμένη η Ελίζα, ήταν πάντα γεμάτο με φρέσκα λουλούδια από την Αττική γη. Προσευχόταν κοντά της ώρες ολόκληρες. Της κουβέντιαζε. Της μιλούσε για τα θέματα που την απασχολούσαν. Της έλεγε ό,τι νόμιζε πως μπορεί κι αυτήν να την ευχαριστήσει.\nΟι υπηρέτες σεβόντουσαν τις ιδιοτροπίες της και προπάντων την άφηναν ανενόχλητη σ' αυτό το καθημερινό προσκύνημα της κόρης της, που διατηρούσε βαλσαμωμένη. Ένα μεγάλο σκυλί που είχε από τον καιρό που ζούσε η Ελίζα, στεκόταν έξω από την πόρτα του δωματίου που βρισκόταν το βαλσαμωμένο σώμα της κόρης της. Σα να καταλάβαινε κι αυτό ότι η μικρή του κυρία δεν ζει. Σεβόταν το χώρο που η μάνα διατηρούσε τις πιο τραγικές της αναμνήσεις...\n...Η Δούκισσα της Πλακεντίας παρακολουθούσε το χτίσιμο του ανακτόρου της και πήγαινε συχνά στην Πεντέλη, εγκαταλείποντας για λίγο το άψυχο κορμί της αγαπημένης της κόρης Ελίζας στο μικρό της παλάτι, όπου το συντηρούσε, σύμφωνα με την τελευταία επιθυμία του λατρεμένου παιδιού της. Κι έπαιρνε μαζί της πάντα μερικά από τα αγαπημένα της σκυλιά και κυρίως δύο τεράστιους σκύλους μιας ράτσας από τα Πυρηναία. Καλούσε επίσης γνωστούς και φίλους να την ακολουθήσουν στις ημερήσιες αυτές εκδρομές της, όπου η ίδια εύρισκε την ευκαιρία να συζητήσει φιλοσοφικά θέματα, ν' απαγγείλει ποιήματα και να διαβάσει κείμενα αγαπημένων της συγγραφέων...\nΑπό ελαιογραφία του Γάλλου ζωγράφου Ρομπέρ Λε Φέβρ (1818)\n...Στο νέο παλάτι της (τη λεγόμενη «Maisonnette», στην Πεντέλη, η οποία προοριζόταν να αποτελέσει προσωρινή κατοικία μέχρι την ολοκλήρωση του παραπλήσιου «Καστέλλου της Ροδοδάφνης» - του μεγάρου της δούκισσας) η Δούκισσα της Πλακεντίας καλούσε και πάλι τα βράδια τους φίλους της και τις φίλες της, ανάμεσα στις οποίες ήταν και πολλές Ελληνίδες, σύζυγοι ή κόρες γνωστών αγωνιστών της Επανάστασης. Οι περισσότερο αγαπητές οικογένειες στη Δούκισσα ήταν του Λεβίδη και του μηχανικού Γεωργαντά. Η κόρη μάλιστα του Γεωργαντά είχε πάρει έναν ξένο και λεγόταν κυρία Τεμπό. Επίσης καλούσε πολλούς εταίρους της Γαλλικής Αρχαιολογικής Σχολής, οι οποίοι βρίσκονταν από εκείνα τα χρόνια στην Αθήνα. Τα βράδια στο σπίτι της Δούκισσας περνούσαν με φιλολογικές συζητήσεις. Διάβαζαν στίχους ξένων ποιητών, διάβαζαν κείμενα γνωστών συγγραφέων και πάντα περίμεναν ν' ακούσουν τη γνώμη της Δούκισσας που έδειχνε ιδιαίτερο ενδιαφέρον για τα πνευματικά ζητήματα...\n...(περιγραφή της Ιουλίας Νόρδενπφλιχτ, κυρίας επί των τιμών της Βασίλισσας Αμαλίας) Η ενδυμασία της είναι ιδιόρρυθμη. Φοράει συνήθως κυανή ή λευκή εσθήτα, ένα είδος σάκου, ραμμένου μόνο στους ώμους, έχει μια ζώνη στη μέση, πέπλο στα μαλλιά της, που άσπρισαν και έχει ριγμένο στην πλάτη της ένα μπουρνούζι. Βγαίνει κάθε μέρα σε περίπατο ή διοργανώνει εκδρομές στην Πεντέλη, στις οποίες καλεί τους ευνοούμενους της. Αλλά και τότε προηγούνται στο γεύμα τα σκυλιά της, στα οποία δίνει τα καλύτερα κομμάτια. Διαδίδεται γι' αυτήν ότι ασπάσθηκε στην Παλαιστίνη τον Ιουδαϊσμό. Δεν πρεσβεύει βέβαια φανερά αυτό το θρήσκευμα αλλ' από τις θρησκευτικές της δοξασίες, που αποτελούν το κύριο θέμα της ομιλίας της, βγαίνει αυτό το συμπέρασμα. Στο ζήτημα της θρησκείας δεν δέχεται καμιά αντίρρηση...\nΌσον αφορά τις παράξενες θρησκευτικές, πνευματικές και φιλοσοφικές αναζητήσεις και πεποιθήσεις της δούκισσας, αξίζει να τονιστεί ότι, αντίθετα με τις απόψεις της κοινής γνώμης της εποχής, αυτές φαίνεται ότι είχαν διαμορφωθεί πριν από το θάνατο της κόρης της και άσχετα με αυτόν. Ενδεικτική είναι η επισήμανση του συγγραφέα του προηγούμενου αποσπάσματος στη φράση «...εγκαταλείποντας για λίγο το άψυχο κορμί της αγαπημένης της κόρης Ελίζας στο μικρό της παλάτι, όπου το συντηρούσε, σύμφωνα με την τελευταία επιθυμία του λατρεμένου παιδιού της». Η μετά θάνατο ταρίχευση του σώματος της Ελίζας ήταν, λοιπόν, επιθυμία της ίδιας της κόρης της δούκισσας. Η ταρίχευση της σορού ενός νεκρού ήταν τότε, όπως και σήμερα άλλωστε, μία πολύ ασυνήθιστη πρακτική, εντελώς αντίθετη προς τα ήθη και τις κρατούσες πεποιθήσεις. Κι όμως, η κόρη της δούκισσας είχε εκφράσει την επιθυμία να ταριχευθεί το σώμα της, η δε δούκισσα, όχι απλώς δεν εναντιώθηκε στην επιθυμία αυτή, αλλά την εκτέλεσε και την τήρησε με, κυριολεκτικά θρησκευτική, ευλάβεια. Φαίνεται, λοιπόν, (και από άλλα στοιχεία) πως μητέρα και κόρη είχαν ασπασθεί και υιοθετήσει τις ασυνήθιστες δοξασίες, τις οποίες η δούκισσα αργότερα πλέον πρέσβευε και φανερά, πολύ πριν από το θάνατο της Ελίζας.\nΤο πιο ενδιαφέρον σημείο, όμως, που προκύπτει και από τα προηγούμενα αποσπάσματα, είναι η εμμονή που φαίνεται ότι είχε η δούκισσα με το βουνό της Πεντέλης. Αναφέρεται, λοιπόν, στα προηγούμενα ότι η δούκισσα, ακόμα και πριν από τη μετεγκατάσταση της στην εκεί κατοικία της, επισκεπτόταν το βουνό τακτικά, μόνη ή παρέα με φίλους και γνωστούς. Μετά δε τη μόνιμη εγκατάσταση της στη νέα της κατοικία, τη βρίσκουμε να «βγαίνει κάθε μέρα σε περίπατο ή διοργανώνει εκδρομές στην Πεντέλη, στις οποίες καλεί τους ευνοούμενους της».\nΗ εμμονή της δούκισσας της Πλακεντίας με την Πεντέλη διαφαίνεται και από τον τρόπο με τον οποίο αυτή επεδίωξε και πέτυχε τελικά την αγορά της έκτασης στην οποία κτίστηκε το μέγαρο της. Η συγκεκριμένη έκταση ανήκε τότε στη Μονή Πεντέλης, οι μοναχοί της οποίας ήταν διστακτικοί ως προς την προοπτική πώληση της. Αναφέρεται, λοιπόν, στο βιβλίο του Γιάννη Καιροφύλα "Η Ρομαντική Αθήνα" (ΒΛΕΠΕ ΒΙΒΛΙΟΓΡΑΦΙΑ):\nΗ Δούκισσα της Πλακεντίας αποφάσισε μια μέρα να χτίσει ένα νέο ανάκτορο για να φιλοξενήσει εκεί και την αγαπημένη της κόρη, την Ελίζα. Ζήτησε από τον αρχιτέκτονα Κλεάνθη να την επισκεφθεί και του είπε τα σχέδιά της. Τον παρεκάλεσε να τη βοηθήσει για να πραγματοποιήσει τα όνειρά της. Κάποια όνειρα βέβαια που δεν ήταν τόσο ευχάριστα. Γιατί μέσα στο καινούργιο παλάτι που θα έχτιζε, αντί ν' ακούγονται οι χαρούμενες φωνές της μονάκριβης κόρης της, θα υπήρχε η αιώνια σιωπή. Η Ελίζα δεν θα μπορούσε να δει αυτά που θα ετοίμαζε η Δούκισσα. Το άψυχο σώμα της θα έμενε εκεί μέσα σε μια μεγάλη αίθουσα ακίνητο.\nΟ Κλεάνθης της πρότεινε διάφορες περιοχές της Αττικής και της είπε ότι μπορούν να διαλέξουν το μέρος μαζί. Έκαναν πράγματι πολλές εκδρομές σε διάφορα σημεία, όπου ο αρχιτέκτονας θεωρούσε ότι μπορούσε ν' ανεγερθεί το παλάτι της Δούκισσας. Μια μέρα που έφτασαν στην Πεντέλη η Δούκισσα έμεινε έκπληκτη μπροστά στην ομορφιά του τοπίου. Το ήρεμο δάσος την έκανε να συγκινηθεί. Σκέφτηκε ότι εκεί μπορεί ν' αναπαυθεί η ψυχούλα της Ελίζας. Ήταν η Πεντέλη ένα ωραίο βουνό καταπράσινο. Κι εκεί δίπλα υπήρχε κι ένα Μοναστήρι. Το σημείο που διάλεξαν με τον Κλεάνθη για να χτίσει το παλάτι της βρισκόταν σε εκτάσεις που ανήκαν στους μοναχούς. Αυτούς έπρεπε να βρούνε για να τις αγοράσουν.\nΧωρίς καθυστέρηση, μετά λίγες μέρες, η Δούκισσα επισκέφθηκε μαζί με τον αρχιτέκτονα Κλεάνθη τη Μονή της Πεντέλης και ζήτησε να δει τον ηγούμενο. Η συζήτηση περιστράφηκε στην αγορά εκτάσεων, που ήθελε η Δούκισσα. Ο ηγούμενος βέβαια είπε ότι η Μονή έχει ανάγκη από χρήματα, αλλά θα έπρεπε να δοθεί και η έγκριση της Κυβέρνησης για να πουλήσει στη Δούκισσα κάποιο κομμάτι γης...\n...Η απάντηση προς τη Δούκισσα αργούσε πολύ. Οι καλόγεροι ήταν δύστροποι και έβαζαν αυστηρούς όρους για να πουληθεί η έκταση στη Δούκισσα. Έτσι, όταν κάποτε η Κυβέρνηση έμαθε ότι η Μονή δυσκολεύει την κατάσταση, ίσως ύστερα και από παραστάσεις της Δούκισσας προς τους αρμόδιους υπουργούς, κλήθηκε ο ηγούμενος και του έγιναν αυστηρές συστάσεις για να προχωρήσει η πώληση των κτημάτων για τα οποία ζητούσαν τότε 30.000 δρχ.\nΤο παραχωρητήριο της Μονής προς τη Δούκισσα της Πλακεντίας Σοφία ντε Μαρμπουά υπογράφτηκε το Μάρτη του 1840. Της μεταβίβαζαν οι καλόγεροι το απέναντι από τη Μονή ορεινό κομμάτι, γνωστό με τ' όνομα Κουφός ή Σκαπέτος, έκτασης 1.738 στρεμμάτων, από τα οποία τα 8 μόνο ήταν καλλιεργημένα με 126 ελαιόδεντρα. Μέσα στο χώρο του κτήματος ήταν και η πηγή της Ροδοδάφνης, την οποία υποχρεωνόταν η Δούκισσα να επισκευάσει για να μπορούν να πίνουν νερό οι διαβάτες και τα ζώα.\nΠραγματικά, αμέσως μετά την υπογραφή των σχετικών συμβολαίων, άνθρωποι της Δούκισσας με τις οδηγίες του αρχιτέκτονα Κλεάνθη άρχισαν να κάνουν έργα στην περιοχή. Πρώτα-πρώτα χάραξαν μια συνοριακή οδό, που θα χρησίμευε και για τη συγκοινωνία. Κατόπιν δημιουργήθηκε η βάση για τον τοίχο που θα τριγύριζε το Καστέλο και τον κήπο και δεν άργησε να γίνει μεταφορά μεγάλων όγκων μαρμάρων από την περιοχή Βριλησσού, επειδή επιθυμία της Δούκισσας ήταν το Καστέλο να είναι κατάλευκο από μάρμαρο...\nΗ δούκισσα της Πλακεντίας... Μία αινιγματική προσωπικότητα που, για λόγους τους οποίους τελικά μόνο η ίδια γνώριζε, μετατράπηκε από κοσμοπολίτισσα αριστοκράτισσα σε απομονωμένη και ανεξιχνίαστη ερημίτης της Πεντέλης. Για τη ζωή της στο βουνό θα μπορούσαν να γραφούν πολλά, τα οποία όμως ξεφεύγουν από την παρούσα συζήτηση. Υπάρχουν, μάλιστα, και κάποιες ενδιαφέρουσες συμπτώσεις σε σχέση με το θάνατο της. Η τελευταία ημέρα της ζωής της υπήρξε η πρωτομαγιά του 1854 (σύμφωνα με το παλαιό, Ιουλιανό ημερολόγιο, που ίσχυσε στην Ελλάδα έως το 1923). Τα ξημερώματα της 2ας Μαΐου (14 Μαΐου, σύμφωνα με το σύγχρονο, Γρηγοριανό ημερολόγιο), στις 9 η ώρα το πρωί, η δούκισσα απεβίωσε σε ηλικία 69 ετών. Όπως αναφέρεται στο φυλλάδιο του Αριστοτέλους Τσάκωνα "Η Πεντέλη" (ΒΛΕΠΕ ΒΙΒΛΙΟΓΡΑΦΙΑ): «Την ημέραν του ενταφιασμού της Δουκίσσης (3 Μαΐου, στο κτήμα της στην Πεντέλη) εβαπτίζετο από του Αυλάρχου Νοταρά εν τω ναώ της Μονής Πεντέλης ο καλός φίλος Δ. Γρ. Καμπούρογλους, του οποίου η ισχυρά πνευματική δύναμις εξακολουθεί να παράγη πολύτιμον συγγραφικόν πλούτον». Και, βέβαια, ο Καμπούρογλου υπήρξε και αυτός με τη σειρά του, εκτός από ένθερμος μελετητής, τακτικότατος επισκέπτης της Πεντέλης. Όπως και πολλοί άλλοι. Αναφέρεται στο προηγούμενο φυλλάδιο:\nΌσον αφορά τις ημερομηνίες γέννησης και βάπτισης του Καμπούρογου, υπάρχουν αντιγνωμίες. Κατά μία διαφορετική εκδοχή, ο Καμπούρογλου βαπτίστηκε στη μονή Πεντέλης στις 12 Ιουλίου του 1853. Όσο για την ημερομηνία γέννησης του, ο ίδιος διακήρυττε ότι είχε γεννηθεί στις 30 Σεπτεμβρίου του 1852. Η ημερομηνία, όμως, αυτή αμφισβητήθηκε από πολλούς, ενόσω μάλιστα ο Καμπούρογλου βρισκόταν εν ζωή. Στο θέμα θα αναφερθούμε λεπτομερέστερα σε επόμενη ενότητα, καθώς και εκεί υπάρχουν αρκετές ενδιαφέρουσες συμπτώσεις.\nΕΠΙΣΗΜΟΙ ΕΠΙΣΚΕΠΤΑΙ ΚΑΙ ΘΑΥΜΑΣΤΑΙ ΤΗΣ ΠΕΝΤΕΛΗΣ\nΜεταξύ των τακτικών επισκεπτών και θαυμαστών της Πεντέλης συγκαταλέγοντο από του Όθωνος και αι Βασιλικαί οικογένιαι της Ελλάδος, αίτινες συχνάκις μετέβαινεν εκείσε προς αναψυχίν. Ο τέως Πρόεδρος της Ελληνικής Δημοκρατίας, Ναύαρχος Κουντουριώτης, ο κ. Ελευθέριος Βενιζέλος, Πρωθυπουργός, όστις διαμείνας προ ολίγων ετών επί 15 ημέρας εις τω εν κτήματι ξενοδοχείω Plaisance απεφάνθη ότι εκεί πρέπει να γίνη ο αριστοκρατικότερος συνοικισμός. Και άλλοι επίσημοι Έλληνες και ξένοι διέμενον κατά διαφόρους εποχάς πολλάς ημέρας εν Πεντέλη. Πάντες δ' εξεφράζοντο με θαυμασμό δια την γραφικωτάτην ταύτην τοποθεσίαν...\nΑσφαλώς και η Πεντέλη αποτελούσε, ιδίως τα χρόνια εκείνα, έναν μαγευτικό, ιδεώδη τόπο αναψυχής. Όμως, η φανατική επιμονή με την οποία διάφοροι άνθρωποι, μεταξύ των οποίων και αρκετοί οι οποίοι κατείχαν κορυφαία αξιώματα και δύναμη, την επισκέπτονταν «συχνάκις» ή και διέμεναν επί «πολλάς ημέρας εν Πεντέλη» υπαινίσσεται πως, πέρα από το φυσικό κάλλος, ο τόπος αυτός διέθετε ανέκαθεν και κάτι άλλο, το οποίο τραβούσε και «έδενε» για πάντα κάποιους ανθρώπους μαζί του. Κάποιους, οι οποίοι φαίνεται ότι έπιαναν αυτό το «κάτι άλλο» διαισθητικά και συχνά επιχειρούσαν να το εκφράσουν μέσα από κείμενα που διαπνέονταν από μια εκστατική, σχεδόν ερωτική διάθεση. Ενδεικτικά (ΒΛΕΠΕ ΒΙΒΛΙΟΓΡΑΦΙΑ):\n● Γεώργιος Δροσίνης, ποιητής: «...Αν η τέχνη από τα σπλάχνα σου ανάστησε του μαρμάρου τ' ασύγκριτα κάλλη, μα και συ θαύμα τέχνης επλάστηκες απ' τα χέρια τεχνίτη - Θεού...»\n● Ιωάννης Ν. Δεμέστιχας, Πλοίαρχος του ΠΝ: «...Αι περιοχαί των Πεντελικών προσβάσεων και πλαγιών είναι μια σειρά ζωγραφικών πινάκων, χάρμα οφθαλμών και μέθη αρωμάτων, θησαυροί συνεχείς πρασινάδας, ειδυλλιακής χάριτος, ευμορφίας και ζωής. Και έπειτα το φως, το μάγον φως του Αττικού Ηλίου και του Αττικού φεγγαριού σκορπίζον, και απλώνον ολούθε τους μυριόχρωμους εκ χρυσού πέπλους του, εις την ασημένια σιωπηλή μαγεία του, καθηδύνει, ονεροποιεί τα πάντα...»\n● Αναστάσιος Πεζοπόρος, δημοσιογράφος: «...Αν υπάρχη μια εξοχή κοντά εις τας Αθήνας, που διετήρησε το χρώμα της, που είναι περθένος, που αξίζει ύμνον ολόκληρον, είναι η Πεντέλη. Αναπαύεται εκεί επάνω η ψυχή και το σώμα και όπως και τα πάντα. Θεία Πεντέλη! Εκεί επάνω εύρον την υγείαν των όχι κουρασμένοι από την ζωήν, αλλά τσακισμένοι από αυτήν. Εκείνος που δεν πιστεύει ας ανέβει έως εκεί επάνω...»\n● Richard Voss, διηγηματογράφος (από διήγημα του, το οποίο είχε δημοσιευτεί μεταφρασμένο σε συνέχειες στην εφημερίδα "Εστία", από τον Μάιο έως τον Ιούνιο του 1928): «...Ο ήλιος έδυεν. Επάνω από τους θάμνους εξετείνοντο μεγάλες βαθυκύανες σκιές. Ο ουρανός είχε πάρει ένα περίεργο κιτρινοκόκκινο χρώμα. Και επάνω από αυτό διεγράφετο κατέρυθρος, σαν να είναι τυλιγμένη σε πορφύρα η Πεντέλη. Και η πορφύρα αυτή εγίνετο ολοένα περισσότερο σκοτεινή. Και μόνο τα ορυχεία του μαρμάρου διεκρίνοντο με ένα ανοικτότερο μενεξεδένιο χρώμα...»\nΑνάλογοι ύμνοι, διαπνεόμενοι από αυτή τη χαρακτηριστική, ευδιάκριτη διάθεση σαγήνης και πάθους για την Πεντέλη, υπάρχουν πολύ περισσότεροι. Και η έντονη αυτή έλξη διακρίνεται όπως είδαμε αποτυπωμένη, όχι μόνο στα γραφόμενα, αλλά και στους βίους πολλών ανθρώπων, από το παρελθόν ως τις μέρες μας. Έλξη προς το ίδιο το βουνό, και όχι βέβαια προς τη γενικότερη περιοχή ή τον οικισμό της Πεντέλης, ο οποίος την εποχή που γράφονταν τα προηγούμενα αποσπάσματα αντιστοιχούσε σε ένα μικρό χωριό (προσέξτε στη φωτογραφία του παραρτήματος του ξενοδοχείου "Plaisance" τον έρημο τότε και γεμάτο σπίτια σήμερα λόφο "Κουφό"). Ένα αρχαιότατο μικρό χωριό, για την ακρίβεια. Γιατί, όπως σημείωνε και ο δημοσιογράφος Δημήτριος Λαμπίκης το 1928 στην εφημερίδα "Πολιτεία" (ΒΛΕΠΕ ΒΙΒΛΙΟΓΡΑΦΙΑ): «Προ δύο χιλιάδων ετών πριν ο Τιμόθεος εγκαταστήση εκεί το θρησκευτικόν του στρατόπεδον δια της στρατολογίας των σπηλαιοβίων μοναχών του βουνού, εις την σημερινήν ακριβώς περιοχήν της Μονής (Πεντέλης), ευρίσκετο ο Δήμος Πεντέλης, ανήκων εις την Αντιοχίδα φυλήν, υπό την θρησκευτικήν προστασίαν της Αθηνάς, της οποίας υπήρχε ναός και άγαλμα και βωμοί. Η αρχαιοτάτη ονομασία του όρους, το οποίον ελέγετο Βριλησσός, υπεχώρησε σχεδόν εντελώς εις την ονομασίαν Πεντέλη.»\nΗ συνεχής και μακραίωνη αυτή παρουσία των ανθρώπων στο βουνό της Πεντέλης δημιούργησε αμέτρητους θρύλους και παραδόσεις γύρω από αυτό. Θα πρέπει κανείς να αναλογιστεί ότι μέχρι και τα μέσα του 20ου αιώνα, και για πάνω από δύο χιλιάδες χρόνια, οι λιγοστοί κάτοικοι της Πεντέλης εξαρτούσαν πλήρως την επιβίωση τους από το βουνό. Λατόμοι, υλοτόμοι, μελισσουργοί, κτηνοτρόφοι, ρετσινάδες... άσχετα με την εργασία, το τελικό προϊόν ήταν ουσιαστικά προϊόν του ίδιου του βουνού. Ακόμη και το νερό που έπιναν ανάβλυζε από τα σπλάχνα του. Θα μπορούσε, λοιπόν, κανείς να πει ότι, στην ουσία, οι άνθρωποι ήταν του βουνού, και όχι το βουνό των ανθρώπων. Και οι άνθρωποι εκείνοι, που για πολλούς αιώνες όργωναν καθημερινά την Πεντέλη και γνώριζαν την κάθε της σπιθαμή, είχαν αναπτύξει μία δική τους, ιδιαίτερη και εξατομικευμένη αίσθηση του μεγάλου όγκου που κρεμόταν πάνω από τα κεφάλια τους, δεσπόζοντας μονίμως στον οπτικό τους ορίζοντα.\nΣτους πολυάριθμους θρύλους που γεννήθηκαν κατά καιρούς γύρω από το βουνό της Πεντέλης από τους παλαιούς της κατοίκους, ένα σημείο αναφέρεται σταθερά, περιτριγυρισμένο συνήθως από ένα αίσθημα δέους, ενίοτε και φόβου. Είναι η γνωστή μας σπηλιά, η σπηλιά της Πεντέλης.\nΝα πώς αναφέρεται η σπηλιά σε ένα ακόμα, τελευταίο απόσπασμα από το φυλλάδιο "Η Πεντέλη", του 1930 (ΒΛΕΠΕ ΒΙΒΛΙΟΓΡΑΦΙΑ):\nΕκ του κτήματος Plaisance ανέρχεται τις πεζή εις την κορυφήν του Πεντελικού, ήτις απέχει μόνον 689 μέτρων ήτοι 2250 πόδας από του μέσου ύψους του κτήματος. Εις το μέσον περίπου της ανόδου κείνται τ' αρχαία λατομεία μαρμάρου εκ των οποίων ελήφθησαν τα κολοσσιαίων διαστάσεων μάρμαρα του αθανάτου Παρθενώνος, των αγαλμάτων του Φειδίου και Πραξιτέλους και των άλλων μνημείων της προγονικής τέχνης. Εκεί ευρίσκεται επίσης το περίφημον μέγα Σπήλαιον εκ σταλακτιτών, εις το βάθος του οποίου υπάρχει πηγή αναβρύζουσα απαύστως διαυγέστατον και ψυχρόν ύδωρ (η γνωστή μας «λιμνούλα» του τριγωνικού τούνελ). Επί δε του βράχου της δεξιάς πλευράς της εισόδου υπάρχει λαξευμένος Βυζαντινός αετός.\nΗ σπηλιά της Πεντέλης αντιστοιχεί σε ένα μετρίου μεγέθους σπήλαιο. Ειδικά πριν από τα έργα του 1977, οπότε υπέστη μεγάλη εκβάθυνση ο πυθμένας, το μέγεθος της σε καμία περίπτωση δε δικαιολογούσε το χαρακτηρισμό «μέγα» του παραπάνω αποσπάσματος. Ίσως, πάλι, ο χαρακτηρισμός να αφορούσε τα πολυδαίδαλα τούνελ που ξεκινούσαν από το βάθος της. Όπως και να 'χει, η αναφορά σε αυτή ως «περίφημον μέγα Σπήλαιον» (με κεφαλαίο σίγμα) υποδηλώνει το αίσθημα δέους που λέγαμε προηγουμένως. Αλλά, υπέβοσκε και κάποιος φόβος για τη σπηλιά. Φόβος, ο οποίος αποτυπωνόταν μερικές φορές και στις διηγήσεις των παλαιοτέρων κατοίκων της Πεντέλης.\nΑς δούμε στο σημείο αυτό μία ακόμα αναφορά στη σπηλιά, από τη συλλογή ποιημάτων του Λ. Δ. Παπαγεωργίου "Της Πεντέλης τα Κάλλη", έκδοσης 1947 (ΒΛΕΠΕ ΒΙΒΛΙΟΓΡΑΦΙΑ):\nΌσον αφορά τη μνεία του παραπάνω ποιήματος περί της ύπαρξης χάσματος στη βάση του μεγάλου σταλακτίτη αριστερά της εισόδου της σπηλιάς, θα πρέπει να σημειώσουμε ότι ανάλογες αναφορές για το συγκεκριμένο σημείο έχουμε συναντήσει ξανά.\nΟ σταλακτίτης της εισόδου.\nΕπί του αριστερού τοιχώματος υπάρχει ένα ακόμα σημείο από όπου ενδέχεται να ξεκινούσε κάποτε κάποιο τούνελ. Φράσσεται από μία παλιά ξερολιθιά, οι πέτρες της οποίας έχουν κολλήσει πολύ γερά, τόσο μεταξύ τους όσο και με το τοίχωμα της σπηλιάς, λόγω της μακροχρόνιας συσσώρευσης αλάτων στα διάκενα.\nΕίναι γνωστό ότι η σπηλιά υπέστη πολλές και μεγάλες παρεμβάσεις, εκτός των έργων του 1977, και πολύ πριν από αυτά. Είναι, λοιπόν, φυσικό κάποια σημεία της που σημειώνονται σε παλαιότερες περιγραφές να έχουν αλλοιωθεί ή και εξαφανιστεί εντελώς στις μέρες μας. Σε επόμενη ενότητα θα αναφερθούμε και σε κάποια παραλειπόμενα επί του θέματος. Για την ώρα, προσέξτε πόσο πολύ η περιγραφή «χάσματα μέσα παράδοξα και φοβερά, δεν βρίσκεται καθόλου έξοδος πουθενά» θυμίζει την ανάλογη αναφορά του Τσελεμπί.\nΗ διάθεση δέους και φόβου που περιέβαλλε τη σπηλιά αποτυπώνεται ξεκάθαρα στις λέξεις και στις εκφράσεις του προηγούμενου ποιήματος («πελώριος βράχος μαυρωπός - ολόρθος και κοφτός - θαυμαστή σπηλιά - καθένας την ηξεύρει - λαβύρινθος σωστός - φόβος κρυερός - ανατριχίλα - χάσματα παράδοξα και φοβερά»). Ακόμα και η κατάληξη του, με την αναφορά στην «εκκλησιά» και τον «Ύψιστο Δημιουργό», παραπέμπει σε διάθεση εξευμενισμού και καθαγιασμού του μέρους.\nΣτη συνείδηση αρκετών από τους παλιούς κατοίκους της Πεντέλης, η σπηλιά αντιστοιχούσε σε ένα μέρος που καλό θα ήταν να αποφεύγεται γενικώς, ενώ κυκλοφορούσαν και διαδόσεις που την ήθελαν να αποτελεί στοιχειωμένο τόπο. Κι όμως, παρότι μεγάλο μέρος των ανθρώπων εκείνων ενστερνίζονταν τις σχετικές διαδόσεις, η σπηλιά ήταν ένα από τα πλέον πολυσύχναστα σημεία -μάλλον το πιο πολυσύχναστο- του βουνού. Και, να σας πούμε ένα μικρό μυστικό; Ακόμα είναι.\nΑυτός ο παράδοξος συνδυασμός έλξης και δέους/φόβου διακρίνεται στη συμπεριφορά αρκετών ανθρώπων, ακόμα και στις μέρες μας. Δεν έχετε παρά να ανηφορίσετε ένα σαββατιάτικο απόγευμα κατά 'κει και να ρωτήσετε τους διάφορους επισκέπτες τι ήταν εκείνο που τους τράβηξε στο μέρος. Ύστερα, ρωτήστε τους πώς αισθάνονται για τον συγκεκριμένο τόπο. Μετά, ρωτήστε τους πόσες φορές έχουν ξανάρθει. Δε θα δυσκολευτείτε να διακρίνετε τον συνδυασμό συναισθημάτων που προαναφέραμε στα λεγόμενα τους, ακόμα κι αν αυτά δεν προέρχονται εκ βαθέων αλλά κινούνται σε συμβατικά πλαίσια. Παρατηρήστε, τέλος, τη μέση διάρκεια παραμονής των επισκεπτών στη σπηλιά και το περιεχόμενο των επισκέψεων τους εκεί.\nΕίναι παράξενη η επίδραση που ο τόπος αυτός φαίνεται να ασκεί σε ορισμένους από τους επισκέπτες του. Κατά κάποιον περίεργο, υποσυνείδητο τρόπο, η αρχετυπική, βαθύτερη αίσθηση της σπηλιάς, για αρκετούς ανθρώπους, έχει ταυτιστεί με εκείνη μιας πύλης - ό,τι κι αν αυτή αντιπροσωπεύει μέσα τους. Και η συγκεκριμένη αίσθηση επιβεβαιώνεται μερικές φορές και από τις πράξεις των ανθρώπων, συχνά με τρόπο αναπάντεχο. Χαρακτηριστική είναι η ακόλουθη ιστορία, που διαδραματίστηκε κάπου το 1995.\nΘα πρέπει να ήταν κατά τις 2 η ώρα τη νύχτα. Δύο από εμάς ανηφορίζαμε για μυριοστή φορά το χωματόδρομο που οδηγεί στη σπηλιά. Διάθεση παράξενη. Λίγα μέτρα πριν τη σπηλιά, ο ένας φακός πέφτει πάνω στο σταλακτίτη αριστερά της εισόδου. Κάτι άσπρο κρέμεται εκεί. Σταματάμε και ανοιγοκλείνουμε τα μάτια μας. Είναι ένας ανθρώπινος σκελετός. Ξανανοιγοκλείνουμε τα μάτια μας. Το επόμενο δευτερόλεπτο αντιλαμβανόμαστε ότι είναι ψεύτικος, φτιαγμένος από πλαστικό. Υπόλειμμα ίσως κάποιας τελετής, σκεφτόμαστε, και προχωράμε. Στα τοιχώματα του εσωτερικού της σπηλιάς υπάρχουν στερεωμένα θυμιατήρια, σβηστοί πυρσοί, τελετουργικά αντικείμενα. Η σπηλιά έρημη. Στρέφουμε τους φακούς προς τον πυθμένα της. Μία μεγάλη πρασινόμαυρη πύλη, με κολώνες και σχήμα αρχαιοελληνικής τεχνοτροπίας, στέκει πάνω σε μία εξέδρα. Η όλη σκηνή μοιάζει εντελώς εξωπραγματική. Την επόμενη στιγμή καταλαβαίνουμε.\nΕπρόκειτο για τα σκηνικά κάποιας ταινίας που είχε μόλις γυριστεί εκεί (την εποχή εκείνη γυρίστηκαν αρκετές ταινίες και επεισόδια από σήριαλ στο χώρο της σπηλιάς). Δε μάθαμε ποτέ ποια ήταν η ταινία αυτή. Η πύλη ήταν φτιαγμένη από βαμμένο φελιζόλ. Για κάποιο λόγο, οι υπεύθυνοι των γυρισμάτων δε μάζεψαν ποτέ τα σκηνικά τους από τη σπηλιά. Τα τελετουργικά αντικείμενα καταστράφηκαν ή εξαφανίστηκαν σε σύντομο διάστημα από τους επισκέπτες, ενώ η μεγάλη πρασινόμαυρη πύλη κατέρρευσε και έσπασε σε άπειρα μικρά κομματάκια.\nΉταν απλώς μια πύλη από φελιζόλ, μέρος κάποιων σκηνικών. Τίποτα το περίεργο. Απλώς μια σύμπτωση.\nΌταν, όμως, πολλές συμπτώσεις στριφογυρίζουν συμπτωματικά και επίμονα γύρω από έναν τόπο, τότε ίσως οι συμπτώσεις να μην είναι τόσο συμπτωματικές. Όταν ο τόπος αυτός διαχρονικά διεγείρει παρόμοια, έντονα συναισθήματα στους επισκέπτες του, όταν ανεξάρτητα συμβάντα εναρμονίζονται με την αίσθηση αυτή και την ενισχύουν, όταν θρύλοι και παραδόσεις που έχουν πλαστεί στο διάβα αιώνων αντηχούν την ίδια πάντα αίσθηση, όταν οι περιγραφές αγνώστων μεταξύ τους περιηγητών, από διαφορετικές εποχές, μιλούν για την παραδοξότητα ενός τόπου, τότε αυτός είναι ένας Παράξενος Τόπος.\nΤο βουνό της Πεντέλης... Ένα βουνό που ανέκαθεν ασκούσε μια ασυνήθιστα έντονη αίσθηση γοητείας και σαγήνης στους ανθρώπους. Κάπου στο βουνό υπάρχει μια σπηλιά. Αποτελούσε από παλιά το σταθερό επίκεντρο παράδοξων διηγήσεων. Και, αν το βουνό γεννούσε μια μαγική αίσθηση γοητείας, η σπηλιά προκαλούσε στους ανθρώπους δέος και φόβο. Και έλξη. Και οι άνθρωποι πήγαιναν. Και πηγαίνουν. Και θα πηγαίνουν.\nΕίναι η σπηλιά της Πεντέλης.


Συλλογή υπογραφών για τη διάσωση του τμήματος Αρχαιολογίας του Πανεπιστημίου του Sheffield - Σύλλογος Έκτακτων Αρχαιολόγων\nΣυλλογή υπογραφών για τη διάσωση του τμήματος Αρχαιολογίας του Πανεπιστημίου του Sheffield\nΚατά τις τελευταίες δεκαετίες οι ανθρωπιστικές επιστήμες δέχονται επιθέσεις από τα κυρίαρχα οικονομίστικα μοντέλα που έχουν ως υπέρτατο στόχο την κερδοφορία. Στη Βρετανία και αλλού, οι μανατζερίστικες πρακτικές που εφαρμόζονται έχουν οδηγήσει σε εκτόξευση των διδάκτρων μέσα σε λίγα χρόνια, σε κλείσιμο και συμπίεση τμημάτων, και σε απολύσεις ακαδημαϊκού προσωπικού.\nΤελευταίο θύμα των «καλών» αυτών πρακτικών είναι το ιστορικό τμήμα Αρχαιολογίας του Πανεπιστημίου του Sheffield, το οποίο απειλείται με κλείσιμο ή ενσωμάτωση (και άρα υποβάθμισή του και μεταγενέστερο κλείσιμο) σε άλλα τμήματα. Πρόκειται για ένα από τα κορυφαία τμήματα παγκοσμίως στους τομείς της ζωοαρχαιολογίας και οστεοαρχαιολογίας, το οποίο έχει ιδιαίτερους ερευνητικούς δεσμούς με την Ελλάδα και στο οποίο έχουν φοιτήσει πολλοί Έλληνες αρχαιολόγοι.\nΚοινοποιούμε παρακάτω τον σύνδεσμο συλλογής ηλεκτρονικών υπογραφών για τη διάσωση του τμήματος Αρχαιολογίας του Πανεπιστημίου του Sheffield. Καλούμε τα μέλη μας να δείξουν την αλληλεγγύη τους και να δηλώσουν την αντίθεσή τους στις λογικές και στις πρακτικές αυτές που σταδιακά εισχωρούν και στα ελληνικά πανεπιστήμια και όχι μόνο (βλ. μετατροπή μουσείων σε ΝΠΔΔ).\nΗ εκπαίδευση και ο πολιτισμός δε μπορεί να αντιμετωπίζονται σαν αγοραία προϊόντα και με όρους κερδοφορίας.


Το καλοκαίρι λέει ναι στους... γαστρονομικούς πειρασμούς! Ποιός είναι αυτός που δεν αναζητά ένα απολαυστικό επιδόρπιο ή snack στις καλοκαιρινές του διακοπές-κι όχι μόνο! Κι όταν η απόλαυση συναντά την παράδοση, η επιτυχία είναι εγγυημένη!\nMια τέτοια συνάντηση συμβαίνει καθημερινά στο LOUKOUmania όπου αναβιώνει η γεύση του αυθεντικού, σπιτικού, παραδοσιακού ελληνικού λουκουμά σε πολλές παραλλαγές, διατηρώντας όμως αναλλοίωτα τα χαρακτηριστικά της αυθεντικής ζύμης!\nΜια μυστική οικογενειακή συνταγή που κρατά καλά κρυμμένη εδώ και 3 γενιές η οικογένεια Λώλη! Ένα concept που εξέλιξε τον λουκουμά και έγινε γαστρονομικό σημείο αναφοράς, για όλους εμάς που αναζητάμε την αυθεντική του γεύση αλλά και για όλους τους τουρίστες που επιθυμούν να γευτούν την ελληνική παράδοση! Τo LOUKOUmania επανατοποθετεί τον λουκουμά, όχι απλώς ως ένα ακόμη γλύκισμα, αλλά ως ένα snack ιδανικό για κάθε στιγμή της ημέρας, κάθε εποχή και κάθε κατηγορία κοινού!\nΗ προϊοντική σειρά συμπεριλαμβάνει επίσης γλυκά, καφέ και ροφήματα, δίνοντας στον πελάτη πολλαπλές επιλογές και αυξάνοντας το ύψος της μέσης απόδειξης!\nΈνα συγκροτημένο concept, ιδανικό για family business! Ένα αποδοτικό μοντέλο επιχείρησης, που βασίζεται σε απλοποιημένες διαδικασίες. Με ιδιαίτερα χαμηλό κόστος αρχικής επένδυσης και χαμηλά λειτουργικά έξοδα, κοσμεί ιδανικά τα γραφικά σοκάκια της χώρας και συνιστά μια προσιτή και ταυτόχρονα ιδιαίτερα αποδοτική επιχειρηματική πρόταση!\nΜέσο Ύψος Επένδυσης: Από €25.000\nΤελευταία τροποποίηση στις Τετάρτη, 10 Φεβρουάριος 2016 19:48


Δωμάτια Διαμονή, Διαμονή Κύθνος, ενοικιαζόμενα δωμάτια Κύθνος,Δωμάτια Μαργαρίτα, Δωμάτια κύθνος, rooms to let kythnos, studios and apartments Kythnos, δωμάτια στην Κύθνο, προσιτές τιμές, προσφορές, παραλίες Κύθνος.\nΔωμάτια Διαμονή - Διαμονή Κύθνος, ενοικιαζόμενα δωμάτια Κύθνος,Δωμάτια Μαργαρίτα, Δωμάτια κύθνος, rooms to let kythnos, studios and apartments Kythnos, δωμάτια στην Κύθνο, προσιτές τιμές, προσφορές, παραλίες Κύθνος.\nΣτην παραλία της Μεγάλης άμμου στην Παναγία Κανάλα της Κύθνου σε απόσταση είκοσι μέτρων απο την θάλασσα-κυριολεκτικά πάνω στο κύμα-βρίσκονται τα ενοικιαζόμενα δωμάτια Μαργαρίτα. Σε έναν από τους καλύτερους παραθεριστικούς οικισμούς του νησιού μπορούμε να σας προσφέρουμε άνετες και ξεκούραστες διακοπές. Σε πολύ μικρή απόσταση απο τα δωμάτια υπάρχουν εστιατόρια, ψησταριές,super market καθώς και Καφετέριες. Τους καλοκαιρινούς μήνες υπάρχει τακτική συγκοινωνία με το λιμάνι του νησιού Μέριχα και και το χωριό Δρυοπίδα. Όλα τα ενοικιαζόμενα δωμάτια Μαργαρίτα είναι άνετα και διαθέτουν μεγάλα μπαλκόνια με θέα το απέραντο γαλάζιο του Αιγαίου.\n• Ατομικό μπάνιο • Πολυκούζινο • Τηλεόραση • Ψυγείο • Air Condition\n• Σήτες παραθύρων\n• Παιδική κούνια με αίτημα σας (για τούς πολύ μικρούς επισκέπτες μας).\nΕπίσης στην ρεσεψιόν μπορείται να λάβετε ή να στείλεται φάξ όπως και να\nκάποιο βιβλίο απο την μικρή βιβλιοθήκη μας. Και για να μην αφήσουμε χωρίς διακοπές τους μικρούς τετράποδους φίλους μας σας περιμένουμε μαζί τους.\nΗ φιλόξενη διάθεση των ιδιοκτητών, θα ικανοποιήσει και τον πιο απαιτητικό επισκέπτη.\nFotogallery εξωτερικού εσωτερικού αλλά και περιβάλλοντα χώρου των ενοικιαζομένων δωματίων Μαργαρίτα στην Κύθνο


Συνδυασμοί χρωμάτων με καφέ ρούχα - παντελόνι, παπούτσια και φούστα φορέστε τα σαν στιλίστες\nEffy.gr > Μόδα > Συνδυασμοί ρούχων > Συνδυασμοί με καφέ: φορέστε τα καφέ σας μποτάκια, μπουφάν, φούστες και φορέματα όπως ποτέ άλλοτε!\nΣυνδυασμοί με καφέ: φορέστε τα καφέ σας μποτάκια, μπουφάν, φούστες και φορέματα όπως ποτέ άλλοτε!\nΟι συνδυασμοί χρωμάτων με καφέ ρούχα είναι αγαπημένοι από το γυναικείο κοινό. Το χρώμα αυτό, ανήκει στην κατηγορία των γήινων και εκφράζει την αξιοπιστία, την σταθερότητα και την φυσικότητα.\nΈνα χρώμα που δεν πρέπει να λείπει από την γκαρνταρόμπα μιας chic γυναίκας, καθώς πολλές φορές ακόμα και αν δεν μας εκφράζει απόλυτα, ένα καφέ παντελόνι ή μια φούστα του ίδιου χρώματος μπορεί να φανεί σωτήρια σε ένα συνέδριο, η σε μια πιο τυπική περίσταση.\nΣτο άρθρο μας θα βρείτε κορυφαίες προτάσεις και στιλιστικές συμβουλές για χρωματικούς συνδυασμούς καφέ ρούχων. Συνδυάστε απίθανα καφέ τσάντα, φούστα, παλτό, σακάκι ,δερμάτινο μπουφάν, κολάν, μποτάκια και αξεσουάρ με άλλα ζωηρά αλλά και κλασικά χρώματα. Οι σωστές επιλογές θα σας βοηθήσουν να αποκτήσετε το στιλ των ονείρων σας!\nΣυνδυασμοί χρωμάτων με καφέ – θερμές και ψυχρές αποχρώσεις\nΣτιλιστικές συμβουλές και μικρά μυστικά\nΚαφέ παντελόνι: συνδυασμοί με μαύρο και κοραλλί\nΚαμηλό παλτό με γκρι ή μπλε χρώμα\nTαμπά η κανελί μπλούζα με λευκό και μαύρο\nΚαφέ φόρεμα συνδυασμοί με μαύρο ή ροζ\nΚαφέ τσάντα συνδυασμοί\nΣυνδυασμοί με καφέ γυναικεία παπούτσια\nΚαφέ φούστα με πορτοκαλί και λευκό\nΤο καφέ ανήκει στα γαιώδη χρώματα και προκύπτει από τον συνδυασμό μαύρου και κόκκινου χρώματος.\nΓια την δημιουργία του υπάρχουν και διαφορετικοί τρόποι πρόσμιξης χρωμάτων αρκεί να αναμείξουμε χρώματα αντίθετων ζευγών (κίτρινο με μωβ, μπλε με πορτοκάλι, κόκκινο με πράσινο).\nΣτην ουσία οι αποχρώσεις του ποικίλουν γι αυτό και μπορούμε να διαλέξουμε το κατάλληλο ρούχο για κάθε περίσταση. Μια πολύ ενδιαφέρουσα χρωματική επιλογή ψυχρή είναι το «milky brown» με το οποίο μπορείτε όχι μόνο να ντυθείτε για μια πιο σοβαρή επαγγελματική περίσταση άλλα προτιμάται και για πιο ξεχωριστές περιπτώσεις όπως ένας ο γάμος – ως καλεσμένη, αλλά και ως νύφη.\nΗ καλύτερη θερμή πρόταση είναι το καφέ της «πικρής σοκολάτας» με το οποίο μπορείτε να φανείτε κομψότερη και, πιο αδύνατη και να αναδείξετε τη θηλυκότητά σας.\nΓενικότερα οι χρωματικές επιλογές είναι πολλές, επιλέξτε αυτή που ταιριάζει στην ιδιοσυγκρασία σας. Οι δημοφιλέστερες αποχρώσεις καφέ είναι: «milky», «χάλκινο», «κακάο», «καραμέλα», «mocha», «umber», «βούτυρο», «καπουτσίνο», «γκρι-καφέ», «μπεζ», «καστανο», «ταμπά», «καμηλό» και άλλα.\nΗ παρακάτω φωτογραφία θα σας βοηθήσει να αντιληφθείτε καλύτερα τις αποχρώσεις, ώστε οι συνδυασμοί χρωμάτων με καφέ ρούχα να σας φαίνονται παιχνιδάκι από εδώ και πέρα! Από αριστερά βλέπετε τις ψυχρές, από δεξιά τις θερμές, ενώ στο κέντρο τις ουδέτερες αποχρώσεις.\nΕπειδή θεωρείται γενικά ουδέτερο χρώμα, είναι πιο δύσκολο να διακρίνουμε τις θερμότερες και τις ψυχρότερες αποχρώσεις.\nΕάν επιθυμείτε μια πιο θερμή απόχρωση για το σύνολο σας φροντίστε να επιλέξετε ρούχα του συγκεκριμένου χρώματος με έντονο το στοιχείο του κόκκινου όπως για παράδειγμα (προς χάλκινο).\nΑν σας ενδιαφέρει μια πιο ψυχρή απόχρωση (προς γκρι) μπορείτε να κινηθείτε σε τόνους που περιλαμβάνουν περισσότερο κίτρινο, μπλε και ιώδη χρώματα έτσι ώστε να έχετε το επιθυμητό αποτέλεσμα.\nΓια όσες αναρωτιέστε με τι ρούχα ταιριάζει το καφέ η απάντηση είναι απλή. Είναι ένα όμορφο κλασσικό και διαχρονικό χρώμα και το εντοπίζουμε σε κάθε είδους outfits (παντελόνια, μπλούζες, παλτό, φορέματα κ.α.).\nΩς μια ουδέτερη απόχρωση, είναι αρκετά ευκολοσυνδύαστο και μπορεί να μας δώσει από ένα πιο συντηρητικό αποτέλεσμα μέχρι ένα πιο λαμπερό και πρωτότυπο look. Οι συνδυασμοί του είναι άπειροι και έτσι μπορούμε να κάνουμε το mix & match πολλών διαφορετικών συνόλων.\nΠριν ξεκινήσετε να συνδυάζετε τα ρούχα σας βεβαιωθείτε πως έχετε διαλέξει το σωστό καφέ.\nΑυτό το γήινο και τόσο chic χρώμα μπορεί να σας αναδείξει αλλά και να σας κάνει να χάσετε και πολλούς πόντους από την εμφάνιση σας!\nΗ κατάλληλη απόχρωση είναι το άλφα και το ωμέγα για μια όμορφη και άρτια εμφάνιση.\nΑν είστε κοκκινομάλλα, ξανθιά με πιο ζεστούς τόνους (κίτρινες η χρυσές αποχρώσεις στην επιδερμίδα), η σκούρα καστανή με πυρόξανθους τόνους στο δέρμα σας χρώματα όπως το καμηλό, το μπεζ και ταμπά, σας ταιριάζουν και σας αναδεικνύουν απόλυτα.\nΟ σταρένιος τύπος επιδερμίδας αναδεικνύεται εξίσου με καφέ ανοιχτό και καμηλό χρώμα καθώς και με άλλες παρεμφερείς αποχρώσεις.\nΑν θέλετε να βρείτε ποια είναι η καταλληλότερη απόχρωση για εσάς μπορείτε να πειραματιστείτε σπίτι σας είτε σε κάποιο κατάστημα ενώ κάνετε τις αγορές σας. Θα παρατηρήσετε πως το φως αντανακλά το χρώμα του ρούχου στο πρόσωπο σας.\nΑν το ρούχο εναρμονίζεται άψογα με τον τόνο της επιδερμίδας σας θα δείχνετε πιο γοητευτική, λαμπερή και όμορφη. Αν πάλι δεν σας κολακεύει ίσως δημιουργηθούν περίεργες σκιάσεις που θα σας απογοητεύσουν.\nΓια το καφέ παντελόνι συνδυασμοί υπάρχουν πολλοί και αγαπητοί – δεν τελειώνουν ποτέ! Μια αρκετά κομψή εύκολη και πρακτική λύση είναι ο συνδυασμός με μπλούζες πολλών διαφορετικών χρωμάτων, για παράδειγμα, εάν επιθυμείτε να δώσετε μια πιο βαθιά υπόσταση στο σύνολο σας μπορείτε να συνδυάσετε ένα camel παντελόνι με μια μαύρη μπλούζα.\nΜε αυτόν τον τρόπο θα δώσετε στην εικόνα σας είτε ένα πιο casual αποτέλεσμα, εάν το συνδυάσετε με χαμηλά πρόχειρα παπούτσια και μια τσάντα ώμου, είτε ένα πιο επαγγελματικό εάν συνδυαστεί με tote bag και αξεσουάρ σε πιο σοβαρό στιλ.\nΤο καφέ δερμάτινο παντελόνι ταιριάζει τέλεια με οποιοδήποτε μακό μπλουζάκι, επιλέξτε ουδέτερο χρώμα και όχι εμπριμέ για να μην τραβήξετε την προσοχή από το θεσπέσιο παντελόνι σας. Συνδυασμοί με δέρματα άλλου χρώματος καλό είναι να αποφεύγονται.\nΠλεκτή μπλούζα με βολάν Dress2unDress 29,92€, παντελόνι δερμάτινο υψηλόμεσο CENTO 25,95€, γόβες λουστρίνι 12,90€, τσάντα BELLUCCI 76,00€\nTip: οι γυναίκες με σώμα ορθογώνιο για να δημιουργήσουν καμπύλες, καλό είναι να προτιμήσουν ψηλόμεσα παντελόνια.\nΓια τις γυναίκες που θέλετε να «παίξουν» με το στιλ τους, μπορούν να κρατήσουν ένα πιο φωτεινό αξεσουάρ όπως, για παράδειγμα, μια κόκκινη λαμπερή τσάντα.\nΈνας εξίσου πολύ ενδιαφέρον συνδυασμός είναι το σετάρισμα ενός ανοιχτόχρωμου παντελονιού με μια κοραλλί μπλούζα, που μπορεί να προσδώσει περισσότερη φωτεινότητα και λάμψη στο σύνολο μας.\nΓυναικεία εντυπωσιακή μπλούζα κοραλί eroyxa.com 10,00€, la Redoute Collections Φαρδύ Παντελόνι 44,99€, κολιέ μακρύ jools ροζ χρυσό ασημί varouchakikosmima.gr 69,30€\nΜια πολύ ωραία και chic επιλογή είναι να συνδυάσετε το καφέ παλτό σας με ένα υπέροχο κλασσικό μαύρο φόρεμα.\nΤο σετάρισμα σας μπορεί να γίνει με πολλούς τρόπους. Μπορείτε να κάνετε το σύνολο σας απόλυτα αριστοκρατικό βάζοντας ψηλοτάκουνες μαύρες γόβες και προσθέτοντας υπέροχα αξεσουάρ όπως πέρλες η ασημί βραχιόλια. Μπορείτε επίσης να διαλέξετε ένα μαύρο κοντό φόρεμα σε λιτή γραμμή και να το συνδυάσετε με τα αγαπημένα σας loafers.\nΠαλτό με κουμπιά AXEL 99,99€, φόρεμα πλεκτό κρουαζέ Midi lavalmore 36,90€, γόβες GINO ROSSI 57,00€, γυναικεία Χειροπέδες Βραχιόλια Wide Bangle πολυεπίπεδο, ευρωπαϊκό μοντέρνα βραχιόλι χρυσό / ασημί για καθημερινά lightinthebox.com 3,65€. Κολιέ απο λευκές στρογγυλές πέρλες 12mm topjewels.gr 39,00€\nΕξίσου ιδανική λύση αποτελεί και η ιδέα του να σετάρετε το καμηλό παλτό σας με ένα blue jean ή ένα γκρι παντελόνι γυναικείο μαζί με ψηλοτάκουνες γόβες αnimal print. Για μια πιο chic και επαγγελματική εικόνα μπορείτε να συνδυάσετε το παλτό σας με μαύρο στενό παντελόνι, γκρι πουκάμισο συνδυαστικά με μαύρες κομψές μπαλαρίνες η μποτάκια.\nΓυναικείο μπλε τζιν παντελόνι Scarlett Skinny to rouxo.gr 58 ,47 €, γόβες STEVE MADDEN 69,00 €, γυναικείο παλτό dewberry 67,99 €\nΟι μπλούζες σε ταμπά χρώμα αποτελούν ένα πασπαρτού κομμάτι και μπορούν να φορεθούν όλες τις ώρες της ημέρας. Είναι αρκετά ευκολοσυνδίαστες και μπορούμε να τους δώσουμε διαφορετική υπόσταση ανάλογα με το υπόλοιπο σύνολο μας.\nΜπορείτε να φορέσετε το αγαπημένο σας ταμπά μπλουζάκι με λευκό η μαύρο η κλασσικό blue jean παντελόνι.\nΜια πολύ ωραία και σύγχρονη επιλογή είναι να φορέσετε ένα κοντό ταμπά μπλουζάκι μαζί με μια μαύρη φαρδιά μακριά παντελόνα ή να συνδυάσετε μια μπλούζα ανάλογου χρώματος με μονόχρωμο skorts μαζί με τα αγαπημένα σας sneakers.\nΤο αποτέλεσμα θα είναι εκπληκτικό ότι και αν επιλέξετε. Εάν έχετε μεσογειακό σωματότυπο ή αλλιώς σωματότυπο αχλάδι προτιμήστε ανοιχτόχρωμες μπλούζες μακριές με σκούρα παντελόνια ή φούστες, έτσι θα φέρετε την τέλεια ισορροπία στο σώμα σας, θα μειωθεί το φάρδος της περιφέρειας στο μάτι ενώ το ανοιχτόχρωμο μπλουζάκι θα «μεγαλώσει» την αναλογία των ώμων.\nΚροπ Τοπ με άνοιγμα στην πλάτη 18,90 fashiony.gr€, ψηλόμεση παντελόνα Celestino 7,95€, γόβες με μπαρέτα Forebelle μπεζ – Aura 15,00€, σκουλαρίκια κρίκοι μεγάλοι 2 / ασημένια ροζ 88,00€\nπουλόβερ με χοντρή πλέξη Lynne 34,90€, μονόχρωμο skorts με κουμπιά Lynne 29,90€, γυναικεία sneakers με στρας και μεταλιζέ λεπτομέρειες μπεζ In shoes.gr 23,00€, δερμάτινες μπότες TSOUKALAS 44,90€\nΜια εξαιρετική ιδέα αποτελεί το καφέ σακάκι ή blazer, το οποίο είναι πιο κλασικό εάν συνδυαστεί με κοστούμι και tote bag και πιο μοντέρνο εάν το συνδυάσετε με sneakers και ένα παντελόνι σε άλφα γραμμή με σχέδια ή και μια ζιπ κιλότ.\nΓια πιο ροκ εμφανίσεις, ιδιαίτερα εάν ψάχνετε ένα πιο edgy πανωφόρι μπορείτε να αντικαταστήσετε το παλτό ή την καμπαρντίνα με ένα καφέ δερμάτινο μπουφάν και να συνδυάσετε με το αγαπημένο σας blue jean ή μια πλισέ φούστα. Για να αποκτήσει ενδιαφέρον η εικόνα σας παίξτε με τις αντιθέσεις, δηλαδή εάν επιλέξετε ένα ανοιχτόχρωμο δερμάτινο τότε προτιμήστε ένα σκούρο μπλε, λαδί, πράσινο, γκρι ή πορτοκαλί παντελόνι, το ίδιο ισχύει για όλα τα ρούχα. Είναι ένας πολύ γυναικείος συνδυασμός που αναδεικνύει την θηλυκότητα με έναν πιο edgy τρόπο.\nΣυχνά η ιδέα ενός καφέ φορέματος δεν μας έρχεται στο νου ως κάτι το συναρπαστικό. Ωστόσο καλό θα ήταν να απομυθοποιήσουμε αυτήν την ιδέα καθώς το χρώμα αυτό δεν έχει μόνο την κλασσική απόχρωση που έχουμε στο μυαλό μας. Πως θα μας φαινόταν η ιδέα ενός καφέ-ροζ φορέματος με μαύρο leather jacket ,χρυσή ζώνη και cool μαύρα μποτάκια;\nΗ ιδέα φαντάζει αρκετά συναρπαστική και σίγουρα μακριά του καθιερωμένου.\nRibbed front button dress 44,95€, ίσια μποτάκια με φερμουάρ the fashion project 20,00 €, TwinSet μπουφάν δερμάτινο 176,00€\nΙδιαίτερη αίσθηση θα μας έκανε και ένα μακρύ φόρεμα σε πιο ρομαντική γραμμή με floral print που θα έδινε σίγουρα μια όμορφή και απολυτά γήινη αίσθηση στο σύνολο μας.\nTip: εάν έχετε σωματότυπο κλεψύδρα μη ξεχάστε να τονίσετε τη μέση σας με μία ζώνη, σε διαφορετική περίπτωση εάν ο σωματότυπος σας είναι μήλο αποφύγετέ την.\nmaxi floral φόρεμα sorelle boutique 29,90€, εσπαντριγκιες steve madden 93,00€, τσαντάκι χιαστί ώμου καφέ modissimo 27,90€\nΜια πολύ chic και ενδιαφέρουσα πρόταση είναι να φορέσετε ένα πουκάμισο (το οποίο έχουμε όλες στη ντουλάπα) μέσα από το φόρεμα. Κατευθείαν το styling αναβαθμίζεται και η εικόνα αποκτά ενδιαφέρον. Οι μπότες μέχρι το γόνατο είναι πολύ στη μόδα και αναμφισβήτητα θα ολοκληρώσουν το look.\nΦΟΥΣΤΑ ΦΟΡΕΜΑ-ΣΑΛΟΠΕΤΑ ΜΕ ΥΦΗ ΔΕΡΜΑΤΟΣ 29,95€ ZARA, COMPANIA FANTASTICA TABA MIDI PINAFORE DRESS FA19HAN25 ΦΟΡΕΜΑ ΚΑΦΕ 27,60€, fave-fashion.com\nΜια καφέ τσάντα είναι μια ακαταμάχητα κλασσική επιλογή και μπορούμε να την βρούμε σε πολλές ποιότητες, αποχρώσεις και μοτίβα. Το σετάρισμα τους δεν είναι ιδιαίτερα δύσκολη υπόθεση καθώς το γήινο χρώμα τους εναρμονίζεται με πολλά outfits.\nΣουέντ τσάντα με γκρι παλτό η ζακέτα\nMια πολύ ωραία κομψή επιλογή θα ήταν ο συνδυασμός μιας καφέ σουέντ τσάντας μαζί με ένα γκρι πανωφόρι. Αν μάλιστα το πανωφόρι σας είναι για πιο ιδιαίτερες περιστάσεις(τύπου παλτό) και δεν είναι casual θα δημιουργήσετε μια εικόνα που σίγουρα ταιριάζει σε όλες τις ώρες της ημέρας.\nΑν πάλι βάλετε κάτι πιο απλοϊκό όπως μια γκρι μάλλινη ζακέτα σίγουρα το σύνολο σας ενδύκνειται περισσότερο για μια πρωινή συνάντηση. Ωστόσο αν θέλετε να ξεφύγετε του απολυτά κλασσικού θα μπορούσατε να συνδυάσετε την γκρι μάλλινη ζακέτα σας με μια τσάντα με κρόσσια για ένα πιο cool αποτέλεσμα.\nCalvin Klein καπαρτίνα 169,00€, μποτάκια STEVE MADDEN 74,00€, δερμάτινη σουέντ τσάντα ταμπά Caramella 44,90€\nΣκούρα γκρι ζακέτα one size lemonade 59,47€, μαύρο ματ αρβυλάκι με τρουκς Silia D 24,99 €, τσάντα creole 31,00€\nΚαφέ με μωβ\nMια διαφορετική λύση για να συνδυάζαμε την καφέ τσάντα μας θα ήταν συνδυαστικά με μωβ συνδυασμούς ρούχων. Η αντίθεση σίγουρα είναι αρκετά ιδιαίτερη και καθόλου άστοχη χρωματικά. Για παράδειγμα, ένα παλτό σε μωβ αποχρώσεις μαζί με μια oversized δερμάτινη τσάντα θα ήταν ιδανικά τόσο για την δουλειά όσο και για έναν απογευματινό τσάι η για μια βραδινή έξοδο.\nTip: για ένα πιο ολοκληρωμένο βραδινό σύνολο μπορείτε να ταιριάξετε το μωβ παλτό σας με μια bitter brown chic τσάντα τύπου clutch μαζί με κρεμ ψηλοτάκουνες γόβες η με μια καφέ vintage τσάντα με floral αποτύπωμα και strass για μοναδικές εμφανίσεις.\nPrince Oliver γυναικείο Montgomery μωβ NEW IN 119,99€, γόβες EVA LONGORIA 59,00€, kontessa – γυναικεία βραδινή εμπριμέ τσάντα σουετ 130,50€, Kalogirou the moire bios basic (Clutch) 265,00€, τσάντα Lacoste Double Tote Bag 295,00€\nπαλτό Kerana – maxi μόδα 7,36 € (69 % έκπτωση), φουλάρι 8,35 €, μπεζ τσάντα 10,37€, καφέ παπούτσια συνδυασμοί\nΤο διαχρονικό καφέ, το χρώμα της άνευ όρων σταθερότητας μπορεί να προσθέσει γοητεία, στυλ και διαχρονικότητα και στα παπούτσια μας! Το θετικό με αυτό το χρώμα και όλες του τις αποχρώσεις είναι πως μπορεί να ισορροπήσει μια πολύ φωτεινή εμφάνιση η να αραιώσει την υπερβολική σοβαρότητα του στυλ μας αν το χρώμα βρίσκεται κοντά στις αποχρώσεις του μπεζ ή του milky brown.\nΜπορείτε να συνδυάσετε κάθε είδους ζευγάρι σε διάφορες αποχρώσεις και το ταιριάξετε ανάλογα με στυλ και το ντύσιμο της συνολικής σας εικόνας.\nΜε το καφέ μποτάκι συνδυασμοί υπάρχουν άπειροι! Έχουν πολλές επιλογές για να φορεθούν και έτσι δεν μας περιορίζουν στιλιστικά. Μια πολύ ωραία κομψή αλλά και μοντέρνα λύση είναι να συνδυάσετε τα καφέ μποτάκια σας με ένα σκούρο πράσινο μακρύ σακάκι καθώς και με ένα σκισμένο blue jean έτσι ώστε να δώσετε ομορφιά και άνεση στο στυλ σας.\nΜποτάκια κροκό με φαρδύ τακούνι καμπάνα – ταμπά the fashion project 20,00€, γυναικείο σακάκι 3228 σκούρο πράσινο eroyxa.com 12,50€, γυναικείο τζιν σκισμένο 9037 eroyxa.com 14,5 €\nΜπορείτε να προσθέσετε και ένα camel καπέλο έτσι ώστε να ολοκληρώσετε πιο αρμονικά το σύνολο σας. Μια άλλη ιδανική stylish επιλογή είναι να συνδυάσετε το μποτάκι σας με τζιν παντελόνι και ένα poncho σε διάφορες αποχρώσεις. Προτιμήστε την για πιο casual περιστάσεις, μια βόλτα στην εξοχή ή το πρωί για ψώνια – το boho στιλ ταιριάζει καταπληκτικά σε όλες τις ηλικίες.\nΠαντελόνι τζιν με κορδόνι lalu 19,90€, πόντσο πλεκτό lalu 12,00€, suede καρέ μποτάκια με τακούνι – ταμπά thefashionproject.gr 20,00€\nΣκούρα μποτάκια ή αρβυλάκια με μπλε, πράσινο και κόκκινο\nΤα σκουρόχρωμα καφέ μποτάκια μπορούν να ταιριάξουν άψογα με χρώματα όπως το σκούρο μπλε και το σκούρο πράσινο, δημιουργώντας απολυτά γήινους συνδυασμούς και αντιθέσεις.\nΩστόσο μπορούν να συνδιαστούv και με πιο θερμούς τόνους όπως το κόκκινο και το lingonberry, προσδίδοντας περισσότερη φωτεινότητα και λάμψη στο σύνολο μας.\nΜπορείτε να τα ταιριάξετε με κάθε είδους outfits ανάλογα και με το μήκος του τακουνιού που θα επιλέξετε, π.χ τα παπούτσια που είναι flat η με κοντό τακούνι μπορούν να συνδυαστούν πιο εύκολα σε casual εμφανίσεις όπως με την επιλογή ενός καφέ κολάν σε συνδυασμό με μια oversized μπλούζα η και με τζιν σορτσάκια για το καλοκαίρι.\nΤα καφέ αρβυλάκια είναι μια καλή και μοντέρνα επιλογή γιατί ταιριάζουν τέλεια με όλα τα φορέματα εμπριμέ και μονόχρωμα και συνδυάζονται τέλεια με μια καφέ ζακέτα.\nΜοντέρνα παπούτσια με τακουνιά είναι ιδανικά για μια μεγάλη ποικιλία από φούστες και φορέματα κάνοντας το σύνολο μας πιο θηλυκό και sexy.\nΜποτάκια δερματίνη μυτερά με φερμουάρ TSOUKALAS 19,99€, blazer με κουμπί Toi&Moi 64,50€, γυναικεία μποτάκια ύφασμα, οικολογικό δέρμα reverse 17,72€\nΦόρεμα μίντι ζιβάγκο – κόκκινο Fashion eShop 53,90€, μποτάκια Gino rossi 59,00€, γυναικείο κόσμημα δαχτυλίδι ασήμι με ζιργκόν Melig 15,00€\nΑποχρώσεις του καφέ μπορούν να αναμειχθούν καλά σε ένα πορτοκαλί σύνολο και το κάνουν να φανεί πιο αρμονικό, και φυσικό. Συγκεκριμένα χρώματα όπως η σοκολάτα η mocha, umber, το ανοιχτό κακάο, η καραμέλα, οι αποχρώσεις του βουτύρου και το χρώμα του καπουτσίνο μπορούν να δώσουν πραγματικά ένα πολύ όμορφο, φίνο και ζεστό αποτέλεσμα.\nΜπορείτε να συνδυάσετε μεταξύ τους όλα τα παραπάνω χρώματα χωρίς δισταγμό.\nΗ πρότασή μας είναι να φτιάξετε ένα total orange look συμπληρώνοντας με αξεσουάρ, παπούτσια η φουλάρι στην ιδανική απόχρωση καφέ που ταιριάζει περισσότερο στο δέρμα σας, όπως αναφέραμε και στην αρχή του άρθρου.\nΠορτοκαλί Oversized σακάκι ANGELS 44,00€, γόβες GUESS 76,00€, καρφίτσα ασημί σε σχήμα V με διάφανα στρας 20,00€\nΜια φούστα πλισέ σε milky αποχρώσεις θα ολοκληρώσει την γκαρνταρόμπα σας, αποτελεί ένα πολύ στιλάτο ρούχο για όλες τις περιστάσεις που συνδυάζεται εύκολα με όλα. Για εκθαμβωτικές βραδινές εμφανίσεις συνδυάστε την με ένα καφέ πουκάμισο για ένα total brown look που δεν θα περάσει απαρατήρητο (φροντίστε να είναι ακριβώς η ίδια απόχρωση). Σε διαφορετική περίπτωση παίξτε με τις αντιθέσεις.\nΓια τον χειμώνα συνδυάστε με μια καφέ γούνα κοντή και ψηλοτάκουνες γόβες σε μπεζ αποχρώσεις.\nΕάν είστε λίγο πιο cool τότε μάλλον θα προτιμήσετε μια καφέ δερμάτινη φούστα. Επιλέξτε το σωστό ύφασμα και θα τραβήξετε τα βλέμματα αναμφίβολα, όπως ένα animal print, όπως για παράδειγμα το crocodile skin θα το βρείτε αναμφίβολα στην αγορά.\nTip: όταν φοράτε ένα κομμάτι που θέλετε να τονίσετε καλό είναι να κρατάτε χαμηλό προφίλ στα υπόλοιπα ρούχα, δηλαδή απαλά χρώματα και όχι εντυπωσιακά κοψίματα και σχέδια, ώστε να μη χάνει ποτέ τη λάμψη του.\nInfluence τοπ σατέν κρουαζέ πορτοκαλί – easy breezy 17,40€, φούστα σατινέ πλισέ – μπεζ 17,49€, γόβες GUESS 109,00 €\nΣε κάθε περίπτωση οι συνδυασμοί του καφέ είναι άπειροι αρκεί να βρούμε τους κατάλληλους τόνους και τις ιδανικές αποχρώσεις που ταιριάζουν στο στυλ και στην επιδερμίδα μας. Τολμήστε να δημιουργήσετε μοναδικά look για ξεχωριστές εμφανίσεις. Θυμηθείτε ότι πάνω από όλα πρέπει να είμαστε ο εαυτός μας, αν νιώθουμε όμορφες, είμαστε όμορφες. Μη διστάζετε και μη φοβάστε τίποτα… πειραματιστείτε! Δεν έχετε παρά να ακολουθήσετε τις στιλιστικές μας συμβουλές για να αποκτήσετε την εικόνα που σας αξίζει!\nΕνδιαφέρομαι για το «Παντελόνι τζιν με κορδόνι lalu 19,90€», υπάρχει ακόμα;\nΕξαιρετική επιλογή! Για να μάθετε περισσότερα καλέστε στο 210 2634194, περιηγηθείτε στο eshop του Lalu ή μπορείτε πάντα να επισκεφθείτε το κατάστημα στη Μενελάου 109, Ίλιον\nΤο κολιέ από λευκές στρογγυλές πέρλες 12mm topjewels 39,00€ βγαίνει και σε άλλα χρώματα;\nΕυχαριστούμε για την εκδήλωση ενδιαφέροντος. Για περισσότερες πληροφορίες καλέστε στο +30 6973391323 ή επισκεφτείτε τη σελίδα topjewels


52' με τον Κωνσταντίνο Τζούμα. | ΣΥΝΑΝΤΗΣΕΙΣ | Έντυπη Έκδοση | LiFO\n52' με τον Κωνσταντίνο Τζούμα.\nΟ μετρ της αδιαφορίας και η vintage ραδιοφωνική προσωπικότητα που έχει πάντα κάτι να πει. Ακόμα και να διαφωνείς με τα λεγόμενά του, δεν μπορείς να μην παρασυρθείς από το στυλ του.\n9.2.2011 | 16:44\nΜποτζόρνο σενιόρ Σταύρος Διοσκουρίδης», έκανε στο τηλέφωνο, την ώρα που ακουγόταν ένα καινούργιο κομμάτι των Baby Guru. «Είμαι κολλημένος στην κίνηση και θα αργήσω δέκα λεπτάκια», του είπα. «Very well», μου απαντάει και μου κλείνει το ακουστικό. Πίστευα ότι η αργοπορία μου δεν θα τον ενοχλήσει. Άλλωστε, η εικόνα που δίνει ο Κωνσταντίνος Τζούμας στo πόπολο είναι ενός ερμητικού κόμητος που διαβάζει απομνημονεύματα άλλων ή γράφει τδικά του, τη στιγμή που ο κόσμος γύρω του καίγεται. Όταν έφτασα στο στούντιο του Εν Λευκώ στο Νέο Ψυχικό τον βρήκα σχεδόν κολλημένο στη γυάλινη πόρτα, εμφανώς εκνευρισμένο, να πηγαίνει πέρα δώθε. Ακολουθεί ένας κρύος χαιρετισμός και ένα συγκαταβατικό βλέμμα της Kafka που σήμαινε «μπες μέσα τώρα και μη μιλάς καθόλου».\n«ΕΧΕΙΣ ΜΠΕΙ με πολύ φορά στα έντυπα. Θα βαρεθείς και θα σου τελειώσει γρήγορα. Μετά, τι θα κάνεις;». Ξεκινά μόνος του. «Αυτή είναι η περίπτωσή μου: ηθοποιός, παράλληλα χορευτής, σινεμά, θέατρο, βιβλία. Το ένα έφερνε το άλλο και τώρα δεν ξέρω τι θα κάνω μετά. Μπορεί να βουτήξω στον βυθό, όπως η Λένι Ρίφενσταλ στα ογδόντα της. Δεν έχω μάθει βασικά πράγματα, όπως το να μαγειρεύω. Καλό θα ήταν να έχω έναν χώρο που να έρχονται οι άνθρωποι και να περνάνε καλά. Γιατί είναι και το μόνο όπου έχω πιάσει τον εαυτό μου να περνάει καλά. Δεν ξέρω πόσο θα κρατήσει ακόμα αυτή η αισιοδοξία. Βρίσκομαι το βράδυ με φίλους, συζητάμε για τα αδιέξοδα της πόλης, της χώρας, των φύλων, την κατάσταση του πλανήτη, και καταλήγουμε σε πολύ καταθλιπτικές διαπιστώσεις. Και το πρωί; Αλλού! Στο μικρόφωνο με τις μουσικές της Κafka».\nΓΕΝΝΗΘΗΚΕ ΠΡΙΝ απο εξήντα επτά χρόνια στον Πειραιά. Δεν σπούδασε τίποτα και ασχολήθηκε από μικρός με την υποκριτική σε Αθήνα και Νέα Υόρκη. «Βαριόμουνα το αμφιθέατρο των πανεπιστημίων. Με ενδιέφερε πιο πολύ η δράση του δρό- μου. Φάνταζε ένα υπέροχο πράγμα και κόντρα στην μπουρζουαζία. Ήταν ένα must εκείνο το πράγμα κι έγινε. Μετά ακολούθησε το sex, drugs and rock and roll που ήταν ένα μεγάλος χορός και όλοι χόρευαν, οπότε γιατί εσύ να είσαι απ' έξω; Αλλά δεν μπορώ να πω ότι έγινε κάτι φανατικά, πως ήταν η υπέρτατη αξία που έπρεπε να ακολουθήσεις και συνεπάγεται θυσίες. Θέλουμε να ζήσουμε, όχι θυσίες». Αντιδρά, όταν του παραθέτω τη σύγκριση της Νέας Υόρκης της δεκαετίας του 1970 με την Αθήνα του τώρα. «Όσον αφορά τους κινδύνους, μπορεί, αλλά δεν έχει καμία σχέση. Λείπει αυτό το μεγαλείο της κοσμοπολίτικης αύρας. Στη Νέα Υόρκη έχουν ως δεδομένο ότι είναι polyglot το κόλπο και έχουν μάθει να συνεργάζονται. Όταν δεν ήξερα πώς να χειρίζομαι τη γλώσσα, μου έλεγαν μη στενοχωριέσαι, όλοι είναι από κάπου και με κάποιο αξάν».\nΠΙΣΤΕΥΕΙ ΠΩΣ Η ΑΘΗΝΑ σε κάνει να κινείσαι εναντίον της καθημερινά. «Η πόλη δεν ρολάρει. Οι κάτοικοί της είναι κολλημένοι στα πολύ προσωπικά τους πράγματα. Δεν έχουν μάθει να συνεργάζονται. Σπρώχνονται από πολύ μικροί στο να έχουν έφεση στις ατομικές επιδόσεις. Μετά, άντε να τα βρεις στις σχέσεις σου. Θυμάμαι, όταν βρέθηκα στη Νέα Υόρκη, το 1970. Ένας κανένας. Εξαιρετικό συναίσθημα. Η ανωνυμία είναι από τα πιο ερωτικά πράγματα. Περνάς καταπληκτικά, παίζεις όποιον ρόλο γουστάρεις. Λοιπόν, στα στούντιο του Cunningham, του Alvin Ailey και άλλων που μπαινόβγαινα, έβλεπα ένα σωρό κόσμο που είχε μάθει να συνεργάζεται. Σου έδιναν πάσα για να βγάλεις κι εσύ τον καλύτερό σου εαυτό. Δεν σε έβγαζαν έξω από το παιχνίδι. Την εποχή εκείνη που πήγα, η Αμερική φάνταζε ως η χώρα της αποξένωσης και της μοναξιάς. Και από τη λογοτεχνία και από το σινεμά. Είχαν βάλει το χέρι τους και οι Nόρμαν Μέιλερ αυτού του κόσμου. Αυτό που είδα είναι ότι είχαν μάθει να συνεργάζονται και μου έκανε τρομακτική εντύπωση».\nΟ ΟΡΙΣΜΟΣ ΤΟΥ ΚΟΥΛΤΟΥΡΙΑΡΗ που τον ενδιαφέρουν μόνο τα υψηλά νοήματα σε αυτήν τη ζωή και όχι η πεζή καθημερινότητα. Αποδίδει την κρίση στην πνευματική χρεοκοπία. «Από τη μία τους έχουν στην απ' έξω γιατί είναι κουλτουριάρηδες και στα δύσκολα τους λένε, γιατί δεν μιλάτε; Τους παροπλίζεις και μετά τι περιμένεις να πουν, όταν το πράγμα έχει γυρίσει ανάποδα; Δεν είναι ότι ξέφυγε λίγο. Είναι όλοι εναντίον όλων. Πρώτη φορά βέβαια είδα στην Ελλάδα, σε παρουσιάσεις βιβλίων ή σε θεατρικές παραστάσεις, να κάθονται πολιτικοί και να είναι αγκαλιά με τους καλλιτέχνες. Στη Νέα Υόρκη, όσοι καλλιτέχνες γνώριζα ήταν απολιτίκ και είπα "επιτέλους". Κάνουν μόνο τη δουλειά τους. Καμία συναλλαγή με αυτό τον κόσμο. Εδώ πώς διάολο έγινε πρώτο τραπέζι πίστα ο καλλιτέχνης με τον πολιτικό; Ευτυχώς, όσο πάει ξεκαθαρίζει αυτό το τοπίο, γιατί αυτή η περιβόητη κρίση είναι και ένας επαναπροσδιορισμός. Είναι μια ευκαιρία να μπουν κάποια πράγματα στη θέση τους».\nΗ ΚΑΘΗΜΕΡΙΝΗ ΤΟΥ ΕΚΠΟΜΠΗ θεωρείται μια όαση στα ερτζιανά γι' αυτούς τους νεομποέμ που ήθελαν να ακούσουν κάτι ποιοτικό το πρωί. Οι ακροατές του είναι φανατικοί. Ο Τζούμας ξεκοκαλίζει τα έντυπα και τις νέες εκδοτικές κυκλοφορίες. Η ακροαματικότητα του σταθμού εκείνη την ώρα εκτινάσσεται και χτυπάει στα ίσα τον άλλο σταθμό του ομίλου, τον Best 92,6. Παρόλο που πολλοί θεωρούν «καλό» μόνο ό,τι διαβάσει ή πει ο Τζούμας, αυτός ισχυρίζεται πως δεν ασκεί καμία εξουσία. Απλώς ότι προσπαθεί να παρακολουθήσει την εποχή του. Πήρε μεγάλη ευχαρίστηση όταν ένας ακροατής τον αποκάλεσε «vintage». Το vintage δεν είναι κάτι παλιό, αλλά κάτι το διαχρονικό. Έχει τονίσει, άλλωστε, επανειλημμένα πως η ζωή του είναι η προετοιμασία της εκπομπής του και όχι κάτι άλλο.\n«ΕΙΜΑΙ ΑΠΟ ΜΙΚΡΟΣ βιβλιοφάγος. Είναι πολλές οι άχρηστες πληροφορίες. Σε βοηθάνε να ρίξεις καμιά χαριτωμενιά σε κάποιες κοινωνικές συνανα- στροφές: "Ξέρεις τι έχει πει ο Tρούμαν Καπότε επ' αυτού" και χαχαχα... Τους αρέσει. Κακά τα ψέματα, είναι και φράσεις-διαμάντια. Βέβαια, τώρα τελευταία παρατήρησα πως εκεί που οι συνομήλικοί μου μιλάνε για συντάξεις, ένσημα και γιατί να παίζει αυτός στην Επίδαυρο και τα λοιπά, εγώ έχω αρχίσει να βαριέμαι. Ξαφνικά, γλιτώσαμε από αυτό το λίμνασμα, από αυτήν τη μούχλα που μπορεί να είναι αριστοκρατική καμιά φορά, αλλά παραμένει μούχλα. Νέα πρόσωπα με έχουν ξαναβάλει στο παιχνίδι. Μου λένε πάμε στο Tiki, πάμε στο Hoxton, πάμε να ακούσουμε τον τάδε στο Bacaro και μετά από το Six D.O.G.S».\nΕΙΝΑΙ ΠΕΡΙΕΡΓΟ, πάντως, που την εποχή που όλη η ελληνική κοινωνία παλεύει για τα ένσημά της, ο Τζού- μας πάει και βλέπει εκθέσεις στο Taf. «Έχει ένα στοιχείο μπανάλ να μιλάς για τα ένσημα. Υπάρχουν ορισμένα πράγματα που καλώς έχουν, αλλά δεν είναι να ασχολείσαι με αυτά. Όταν δεν έχεις ασχοληθεί ποτέ με αυτό το πράγμα που λέγεται χρήμα ή ιδιοκτησία και απλά θέλεις να κάνεις χρήση πραγμάτων σε αυτήν τη ζωή. Μια ζωή έτσι πήγε το πράγμα. Δεν μπορώ να αρχίσω εγώ, διεκδικώντας αυτά που θεωρώ αυτονόητα. Με βγάζει έξω από μια καθημερινότητα που έχω φτιάξει για να αντιμετωπίζω αυτό το πράγμα που λέγεται λεηλασία του χρόνου. Ένας σιγαστήρας που μου επιτρέπει να κάθομαι να κάνω εκπομπή, που με έβαλε και κάθισα τρία χρόνια και έγραψα αυτά τα βιβλία και που έπαιζα παλιά στο θέατρο ».\nΑΝΟΙΚΟΝΟΜΗΤΟΣ, αλλά ειλικρινής και ενδιαφέρων. Αυτή είναι μια πρόχειρη κριτική για τους τρεις αυτοβιογραφικούς τόμους που κυκλοφόρησαν από τις εκδόσεις Καστανιώτη από το 2008 μέχρι το 2010. Διάσπαρτα στιγμιότυπα, πρόσωπα που σημάδεψαν μια εποχή, περιοχές και τάσεις που πέρασαν και άφησαν ή δεν άφησαν τίποτα στον Τζούμα. «Μακάρι να ήμουν δεξιοτέχνης και να είχα την οικονομία που έχουν οι μεγάλοι συγγραφείς και να μπορούσα σε μια νουβέλα να χωρέσω και τα τρία. Δεν έχω αυτήν τη δεξιοτεχνία, οπότε σκέφτηκα γιατί να μην τα διηγηθώ με κάθε λεπτομέρεια με στοίχημα την αλήθεια». Ο ίδιος δεν κατάλαβε τίποτα από όλο αυτό. Παρά μόνο «κάποιες στιγμές ανθρώπων που χάνονται. Νόμιζα ότι είμαι αρκετά προπονημένος στους θανάτους, επειδή έχασα τη μητέρα μου πολύ μικρός. Φεύγουν, όμως, φίλοι που είναι οι πιο λαμπεροί που έχουν περάσει από τη ζωή μου. Αυτό το πράγμα νόμιζα ότι θα μπορούσα να το διαχειριστώ, αλλά δεν τα κατάφερα».\nΕΙΝΑΙ ΠΟΛΛΕΣ και διαφορετικές οι αναφορές για τον Τζούμα. Αμέτρητες για τον τρόπο που ντύνεται και κινείται στην πόλη. Όποτε κάνει ένα κομπλιμέντο για κάποιες καλλίγραμμες γάμπες ή για ένα ωραίο φόρεμα, του απαντάνε κάτι που τον εκνευρίζει αφάνταστα: «Εάν το λέτε εσείς που είστε τόσο κομψός». Άλλες είναι κακεντρεχείς, αλλά κρύβουν μια δόση αλήθειας. Τον αποκαλούν συχνά σνομπ και αλαζόνα. «Νομίζω ότι μπερδεύουν την αλαζονεία του σνομπισμού με την αδιαφορία. Είμαι αδιάφορος. Αυτό εκλαμβάνεται ως σνομπισμός», είναι η απολογία του. «Μου έλεγε η Λήδα Πρωτοψάλτη, «δεν σε ενδιαφέρει να έχεις κάτι δικό σου;». Όχι, ποτέ! Δεν θέλω να βάλω έννοιες στο κεφάλι μου για τίποτε, δεν θέλω να κάνω καμιά θυσία για τίποτε. Θέλω να ζήσω όσο γίνεται πιο ελεύθερα. Πέρασα από πολλά γκέτο που θα μπορούσα να έχω σκλαβωθεί. Ναρκωτικά, αλκοόλ, ηδονοθηρία. Δεν κόλλησα. Ενώ νόμιζα ότι μεγαλώνοντας θα είχα αγιάσει, χωρίς θεό, όπως οι ήρωες του Μπέκετ. Σε πληροφορώ ότι δεν συμβαίνει αυτό γιατί οι επιθυμίες δεν έχουν υποχωρήσει. Κύματα επιθυμιών. Ένα κορμί που έχει κάτι που μου αρέσει με ωθεί να φτιάξω αμέσως σενάρια που δεν στέκουν πια. Θυμάμαι μια φορά μια υπέροχη κοπέλα στο Δουβλίνο που μου είπε "πως από τότε που έχουμε απελευθερωθεί, αγαπητέ, δεν ανταποκρινόμαστε πια στα αρσενικά σενάρια". Λέω, "ναι, το καταλαβαίνω αυτό. Αφού κάνετε έρευνα για τη διατροφική αλυσίδα και την επίδρασή της στη ζωή των ανθρώπων στο Πανεπιστήμιο της Κοπεγχάγης, ενώ έχετε τα φόντα να είστε στριπτιζέζ"».\nΗ ΣΥΖΗΤΗΣΗ ΒΡΙΘΕΙ από μεγαλόσχημες προτάσεις. Πλέον «καμία πικρόχολη κριτική δεν μπορεί να με πτοήσει και κανένα επαινετικό σχόλιο δεν μπορεί να με απογειώσει». Θεωρεί πως οι Έλληνες είναι «καλοί στα μνημόσυνα και στις κηδείες και κακοί στις φιέστες». Είναι εξαιρετικά χαρούμενος που είναι πια στην «απ' έξω» και παρατηρεί από εκεί τον ναρκισσισμό των συναδέλφων του. «Μου άρεσε πάντα αυτό που λέμε "ο επαγγελματίας της ζωής". Που περιστρέφεται γύρω από τη συναισθηματική αναρχία. Που λες "καλός παίκτης". Είχαμε πάντα μια αδυναμία στους καλούς παίκτες. Σε αυτούς που διαχειριζόντουσαν την καθημερινότητα με δεξιοτεχνικό τρόπο. Το θεωρώ μεγάλη υπόθεση. Γιατί δεν έχει μείνει και τίποτα άλλο, παρά μόνο η χαρά του παιχνιδιού».\nΑΛΛΗ ΤΑΙΝΙΑ Ή ΑΛΛΟ ΒΙΒΛΙΟ μην περιμένετε σύντομα. Ούτε, όμως, πλανάται στα λόγια κάποια υπόνοια αποχώρησης. Όταν συμβεί, «θα είναι όπως οι γιορτές των Ανωγείων με τους λυράρηδες και τα υφαντά. Θα τελειώσει κάποια στιγμή και αυτός ο χορός. Είμαι αφενός προετοιμασμένος για τη σιωπή, έχω ήδη εντοπίσει τη σκιά μου στον τοίχο να αδυνατίζει, κι επίσης, όταν πέσω κάτω και δεν μπορώ να σηκωθώ πια, θα κλάψω από ευτυχία. Έχω πάντα την εντύπωση ότι κάποια στιγμή θα ζήσω για ένα διάστημα από την καλοσύνη των ξένων». Αν έχεις χιλιάδες ακροατές και αναγνώστες, μπορείς και να ελπίζεις.\nΗ εκπομπή του Κωνσταντίνου Τζούμα «Café Society» μεταδίδεται καθημερινά από τις 10 έως τις 12 το πρωί στον Εν Λευκώ 87.7. Τα βιβλία του «Ως εκ θαύματος», «Complete Unknown» και «Πανωλε- θρίαμβος» κυκλοφορούν από τις εκδόσεις Καστανιώτη.\nΑνώνυμος/η 5.2.2012 | 13:40\nΑνώνυμος/η 5.2.2012 | 13:41\nενας καλλιτεχνης της ζωης. τα βιβλια του (το πρωτο που διαβασα) ... μια ματια παρατηρητικη, αλλα φωτογραφικη, χωρις ενδιαφερον για ερμηνεια. λεω να διαβασω κ το επομενο, μηπως αυτο που θυμαμαι σαν εντυπωση απο την αναγνωση διαφοροποιηθει.\nσυμπαθης φυσιογνωμια της πολης. μια δυο φορες που εμεινε το βλεμμα του επανω μου, φυσικα, το πηρα για μεγαλο κομπλιμεντο.\nΑνώνυμος/η 5.2.2012 | 14:05\nΕυθύβολος και φευγάτος. Σπάνιος.\nΑνώνυμος/η 5.2.2012 | 14:18\nΗ εκπομπή του Κωνσταντίνου Τζούμα καί της Kafka «Café Society» καί στο http://www.montetzouma.com/...\nthespiralwithin 5.2.2012 | 15:04\n"H αισθητική μας, είναι η ηθική μας... "\nΑνώνυμος/η 5.2.2012 | 16:52\n"H αισθητική μας, είναι η ηθική μας... " . - οχι, η οχι μονο. η ηθικη εχει να κανει σε μεγαλο μερος και με ενα ειδος συναισθηματικης νοημοσυνης που δεν ειναι απαραιτητο για την αισθητικη. με τον ιδιο τροπο που η ηθικη δεν ειναι απαραιτητα απορροια "καλλιεργειας" η "παιδειας".\nΑνώνυμος/η 5.2.2012 | 18:20\n"H αισθητική μας, είναι η ηθική μας... " δηλαδη δεν υπαρχει ηθικη,ή πιο σωστα εχει αντικατασταθει απο αισθητικους κωδικες.Η αισθητικη εδω φαναιρονεται ως η πιο φυσικη επιλογη , η επιλογη της επιλογης για τον ανθρωπο που τον εξυψωνει.Η ηθικη υποτασεται σε ενα συνολο κανονων που κρυσταλομενοι πρεπει να παραδωθουν σε νεοτερες γενιες.\nΗ ηθικη ειναι μια δογματικη αισθητικη.\nΗ αισθητικη δεν προδηδεται απο κανεναν...\n...στον Κ.Τζουμα που μας εμπνεει\nΑνώνυμος/η 6.2.2012 | 12:17\nΑγαπημένε κύριε Τζούμα, πόσο χαίρομαι που υπάρχετε. Σας ευχαριστώ!\nΑνώνυμος/η 7.2.2012 | 23:13\nλατρεμένος. αυθεντικός ``παίκτης``, όπως είπε. η ζωή του είναι αυτή που όλοι θέλουμε να ζήσουμε και δεν μπορούμε. έστω την έζησε ένας. μοναδικός με όλη τη σημασία της λέξης


Θέτουμε νέα στάνταρ για το χρόνο διαθεσιμότητας και την παρακολούθηση σε πραγματικό χρόνο | Volvo Trucks\nΗ Volvo Trucks εφαρμόζει σήμερα νέες μεθόδους παρακολούθησης και ανάλυσης δεδομένων από χιλιάδες φορτηγά σε πραγματικό χρόνο.\nΜέχρι το 2025, θέλουμε να εξαλείψουμε τις μη προγραμματισμένες ακινητοποιήσεις φορτηγών", λέει ο Markus Efraimsson, Αντιπρόεδρος Uptime Services της Volvo Trucks. Είναι ένας φιλόδοξος στόχος ο οποίος όμως γίνεται όλο και περισσότερο εφικτός χάρη στις πρόσφατες τεχνολογικές εξελίξεις.\nΣήμερα, κάθε φορτηγό Volvo είναι εξοπλισμένο με ένα από τα πιο προηγμένα τηλεματικά και διαγνωστικά συστήματα του κλάδου. Αυτό, σε συνδυασμό με την τελευταία τεχνολογία συνδεσιμότητας, επιτρέπει στη Volvo Trucks να παρακολουθεί εξ αποστάσεως και να αναλύει κρίσιμα δεδομένα εξαρτημάτων σε πραγματικό χρόνο και να προβλέπει ποια δυσλειτουργία πρόκειται να εμφανιστεί.\nΤα δεδομένα, τα οποία προέρχονται από τα συστήματα μετεπεξεργασίας, τον κινητήρα και τα συστήματα διαχείρισης ισχύος των φορτηγών, καθώς και από πολλούς άλλους βασικούς δείκτες της κατάστασης των οχημάτων, μεταδίδονται στο International Uptime Center της Volvo Trucks International στο Ghent, στο Βέλγιο. Εδώ, υφίστανται επεξεργασία και ανάλυση. Εάν καταγραφεί κάποια προειδοποίηση, ανακοινώνεται στον τοπικό αντιπρόσωπο ή μέσω ενός εθνικού κέντρου χρόνου διαθεσιμότητας, ώστε να μπορέσουν να λάβουν προληπτικά μέτρα πριν συμβεί κάποια ακινητοποίηση. Επί του παρόντος, η παρακολούθηση σε πραγματικό χρόνο διατίθεται ως επιλογή του Χρυσού συμβολαίου συντήρησης Volvo στις περισσότερες ευρωπαϊκές αγορές.\nMarkus Efraimsson, Αντιπρόεδρος Uptime Services\nShanna Schillewaert, Ειδικός ανάπτυξης υπηρεσιών\nΗ Shanna Schillewaert, η οποία εργάζεται ως Ειδικός ανάπτυξης υπηρεσιών μαζί με πάνω από 500 τεχνικούς και επιστήμονες δεδομένων στο πεδίο της παρακολούθησης φορτηγών στο International Uptime Center, εξηγεί:\n"Όχι μόνο συλλέγουμε και επεξεργαζόμαστε λεπτομερή δεδομένα φορτηγών σε πραγματικό χρόνο, αλλά επίσης χρησιμοποιούμε προηγμένες τεχνικές εκμάθησης υπολογιστών για την ανάλυση και την πρόγνωση των δυσλειτουργιών. Δεν είμαστε μόνο η καρδιά της παρακολούθησης των φορτηγών. Η τεχνογνωσία μας και η γνώση του κλάδου μπορεί να μας βοηθήσει να αναπτύξουμε αλγόριθμους που παρέχουν ακριβείς προβλέψεις για την κατάσταση ενός φορτηγού".\nΜέρος της δουλειάς της Shanna είναι επίσης να εξασφαλίσει αμφίδρομη ροή πληροφοριών μεταξύ της τεχνικής ομάδας του κέντρου και της Volvo Trucks. Αυτό γίνεται έτσι ώστε οι πληροφορίες και τα σχόλια να αφομοιώνονται ώστε να βελτιωθεί η υπηρεσία που παρέχει το International Uptime Center.\nΤο International Uptime Center της Volvo Trucks στη Γάνδη του Βελγίου, προσφέρει 24ωρη τεχνική υποστήριξη σε 16 γλώσσες.\n"Είναι σημαντικό να θυμόμαστε ότι υπάρχει ανθρώπινη παρουσία πίσω από οτιδήποτε κάνουμε εδώ. Προσπαθούμε συνεχώς να κάνουμε όσο το δυνατόν πιο ομαλή την όλη διαδικασία", λέει.\nΈνα παράδειγμα για το πώς έχει εξελιχθεί το International Uptime Center είναι το έργο του για την εξάλειψη των γλωσσικών εμποδίων. Είτε πρόκειται για προγνωστικές προειδοποιήσεις, για βλάβες ή για τεχνική υποστήριξη, ο στόχος είναι η επικοινωνία στη μητρική γλώσσα του πελάτη ή του αντιπροσώπου. Προς το παρόν το κέντρο εγγυάται αυτήν την υπηρεσία σε 16 διαφορετικές γλώσσες.\nΜε την ανάλυση δεδομένων σε πραγματικό χρόνο, υπάρχουν διαδικασίες οι οποίες μας επιτρέπουν να δράσουμε πριν συμβεί κάτι.\nΕιδικός στην Ανάπτυξη υπηρεσιών\nΑρχικά, το Κέντρο Παρακολούθησης Φορτηγών εντός του International Uptime Center συνεργάστηκε με πέντε ευρωπαϊκές αγορές, αλλά τώρα λειτουργεί σε 24 βάση. Η υποστήριξη που παρέχει, σε συνδυασμό με την ικανότητα παρακολούθησης φορτηγών σε πραγματικό χρόνο, έχει ήδη ωφελήσει χιλιάδες πελάτες της Volvo Trucks σε θέματα προληπτικής συντήρησης. Ο στόχος στο μέλλον είναι να αυξηθεί δραστικά ο αριθμός των φορτηγών που παρακολουθούνται σε πραγματικό χρόνο στα επόμενα χρόνια. Επίσης, η Volvo Trucks επεκτείνει σταδιακά τον αριθμό των εξαρτημάτων που παρακολουθεί και από τα οποία συλλέγει δεδομένα.\nΗ Shanna λέει ότι ακολούθησε το "ταξίδι" του χρόνου διαθεσιμότητας της Volvo Trucks. "Όταν ξεκίνησα πριν από 10 χρόνια, ο ρόλος μου ήταν να ανταποκρίνομαι στις ακινητοποιήσεις και το έργο μου ήταν κυρίως κατασταλτικό. Στη συνέχεια εργάστηκα στις συνδεδεμένες υπηρεσίες, οι οποίες κάνουν πράξη αυτό που κάνουμε σήμερα. Τώρα, όλα κινούνται από την αντίδραση στην πρόβλεψη. Με την ανάλυση δεδομένων σε πραγματικό χρόνο, υπάρχουν διαδικασίες οι οποίες μας επιτρέπουν να δράσουμε πριν συμβεί κάτι. Είναι μια μετάβαση με ανεξάντλητες δυνατότητες για τον κλάδο των μεταφορών", λέει.\nΣήμερα, κάθε φορτηγό Volvo είναι πλήρως συνδεδεμένο και με τη δυνατότητα να παρέχει δεδομένα απόδοσης σε πραγματικό χρόνο.\nΌλο αυτό τα έργο είναι μέρος της διαρκούς στρατηγικής της Volvo Trucks για τη διατήρηση των φορτηγών των πελατών στο δρόμο. Μια άλλη πρωτοβουλία για την υποστήριξη αυτού του σχεδίου είναι να μειωθεί περαιτέρω ο χρόνος του σέρβις για να εξυπηρετούνται καλύτερα οι πελάτες μας. Παρακολούθηση σε πραγματικό χρόνο σημαίνει ότι οι μη προγραμματισμένες ακινητοποιήσεις μπορούν να προβλεφθούν και να γίνουν προγραμματισμένες ή ακόμη και να συνδυαστούν με επισκέψεις για σέρβις που υπάρχουν ήδη στο πρόγραμμα συντήρησης του φορτηγού. Η όλη διαδικασία είναι πιο αποτελεσματική και μπορεί να γίνει ακόμη λιγότερο συχνή εάν έχουν αναλυθεί εκ των προτέρων τα δεδομένα του φορτηγού και είναι ήδη στο συνεργείο οι απαιτούμενοι τεχνικοί και τα απαραίτητα ανταλλακτικά.\nΓια το λόγο αυτό, παράλληλα με την κυκλοφορία της νέας, πλήρως συνδεδεμένης σειράς φορτηγών, η Volvo Trucks παρουσιάζει το συμβόλαιο Volvo Uptime Care (συμβόλαιο φροντίδας χρόνου διαθεσιμότητας της Volvo) που εκμεταλλεύεται τα οφέλη της προληπτικής συντήρησης. Αυτό το νέο συμβόλαιο προσφέρει συνεχώς ενημερωμένα χρονοδιαγράμματα συντήρησης βασισμένα στην πραγματική χρήση και κατάσταση ενός φορτηγού, τις προγραμματισμένες επισκέψεις στο συνεργείο και τις αυτόματες ειδοποιήσεις στο ταμπλό του φορτηγού, όταν είναι ώρα για service.\nΑυτό που είναι πιο ενδιαφέρον είναι ότι με τη χρήση εκμάθησης υπολογιστών μπορούμε να εντοπίσουμε κρυμμένα μοτίβα και να προβλέψουμε τις δυσλειτουργίες με μεγαλύτερη ακρίβεια.\nΑντιπρόεδρος Uptime Services\nΗ καλύτερη συνδεσιμότητα επιτρέπει τη ροή δεδομένων και προς το φορτηγό, καθιστώντας δυνατή την εξ αποστάσεως ενημέρωση λογισμικού και παραμέτρων. Οι απομακρυσμένες λήψεις λογισμικού μπορούν να πραγματοποιηθούν ακόμη και κατά τη διάρκεια του μεσημεριανού διαλείμματος και μειώνουν ήδη τον αριθμό των επισκέψεων φορτηγών στο συνεργείο. Η εξοικονόμηση χρόνου είναι σημαντική και είναι μια ακόμη τεχνολογική καινοτομία που βοηθά την Volvo Trucks να θέτει νέα πρότυπα στο χρόνο διαθεσιμότητας του φορτηγού.\nΤέλος, οι νέες μέθοδοι στην εκμάθηση υπολογιστών δημιουργούν ευκαιρίες για τη βελτίωση της ακρίβειας της πρόβλεψης και πρόληψης των απρογραμμάτιστων στάσεων. Η Volvo Trucks αρχίζει ήδη να ανακαλύπτει περισσότερα για τον τρόπο λειτουργίας των φορτηγών της σε πραγματικές συνθήκες, προκειμένου να προβλέψει αστοχίες εξαρτημάτων ακόμη νωρίτερα, έως και 100 ημέρες σε ορισμένες περιπτώσεις. Και υπάρχουν μεγάλες δυνατότητες αξιοποίησης αυτών των πληροφοριών για την ανάπτυξη στο μέλλον καλύτερων, πιο δυναμικών προϊόντων.\n"Αυτό που είναι πιο ενδιαφέρον είναι ότι με τη χρήση εκμάθησης υπολογιστών μπορούμε να εντοπίσουμε κρυμμένα μοτίβα και να προβλέψουμε τις δυσλειτουργίες με μεγαλύτερη ακρίβεια. Αυτό σημαίνει ότι όχι μόνο μπορούμε να εξαλείψουμε σχεδόν την ανάγκη για πρόσθετες επισκέψεις στο συνεργείο, αλλά και να δούμε τι ακριβώς προκαλεί θέμα στα εξαρτήματα. Και αυτή είναι μια συναρπαστική προοπτική για τη διατήρηση των φορτηγών των πελατών μας στο δρόμο", λέει ο Markus Efraimsson.\nΗ Volvo Trucks εφαρμόζει σήμερα νέες μεθόδους παρακολούθησης και ανάλυσης δεδομένων από χιλιάδες φορτηγά σε πραγματικό χρόνο. Όταν εντοπιστεί επικείμενη αστοχία, το International Uptime Center ειδοποιείται για να ληφθούν προληπτικά μέτρα. Η παρακολούθηση σε πραγματικό χρόνο των κρίσιμων για το χρόνο διαθεσιμότητας εξαρτημάτων, είναι σήμερα διαθέσιμη ως επιλογή στο Χρυσό συμβόλαιο συντήρησης Volvo στις περισσότερες ευρωπαϊκές αγορές. Θα κυκλοφορήσει σταδιακά σε νέες αγορές και θα γίνεται διαθέσιμη ως επιλογή στα άλλα Συμβόλαια Συντήρησης Volvo στο εγγύς μέλλον.\nΛΗΨΗ ΛΟΓΙΣΜΙΚΟΥ ΕΞ ΑΠΟΣΤΑΣΕΩΣ\nΗ βελτιωμένη συνδεσιμότητα διευκολύνει τη λήψη λογισμικού εξ αποστάσεως, μειώνοντας την ανάγκη των επισκέψεων στο συνεργείο. Γίνεται λήψη του νέου λογισμικού το οποίο αποθηκεύεται στο φορτηγό μέχρι ο οδηγός να βρει τον κατάλληλο χρόνο για να κάνει την εγκατάσταση του. Τα Αξεσουάρ Λογισμικού Volvo μπορούν επίσης να ληφθούν εξ αποστάσεως για εύκολες και βολικές αναβαθμίσεις.\nVOLVO UPTIME CARE CONTRACT - ΣΥΜΒΟΛΑΙΟ ΦΡΟΝΤΙΔΑΣ ΧΡΟΝΟΥ ΔΙΑΘΕΣΙΜΟΤΗΤΑΣ\nΗ Volvo Trucks παρουσιάζει ένα νέο συμβόλαιο συντήρησης που ονομάζεται συμβόλαιο φροντίδας χρόνου διαθεσιμότητας, ειδικά σχεδιασμένο για τη βελτίωση του χρόνου διαθεσιμότητας. Περιλαμβάνει τον προγραμματισμό συνδεδεμένων υπηρεσιών που επιτρέπει στην Volvo Trucks, χάρη στην καλύτερη συνδεσιμότητα, να ενημερώνει και να βελτιστοποιεί συνεχώς το χρονοδιάγραμμα συντήρησης με βάση την πραγματική χρήση και την κατάσταση του φορτηγού. Η φροντίδα χρόνου διαθεσιμότητας επίσης ελαχιστοποιεί τον κίνδυνο απρόβλεπτων ακινητοποιήσεων μέσω της απομακρυσμένης παρακολούθησης επιλεγμένων εξαρτημάτων. Με όλες αυτές τις πληροφορίες, η επίσκεψη στο συνεργείο μπορεί να προγραμματιστεί και τα ανταλλακτικά να παραγγελθούν εκ των προτέρων, αν χρειαστεί. Αυτή η υπηρεσία περιλαμβάνεται και στα άλλα συμβόλαια συντήρησης Volvo με δυνατότητα σύνδεσης.


Θέμα: ΕPΩΤΗΣΗ ΣΧΕΤΙΚΑ ΜΕ ΕΡΓΑΣΙΑ\nΜηνύματα 9\tΕPΩΤΗΣΗ ΣΧΕΤΙΚΑ ΜΕ ΕΡΓΑΣΙΑ\nΕυχαριστω πολυ !!! Απάντηση με παράθεση 13-01-2014, 18:27\nΜηνύματα 172\tΜεικτα ειναι. Να υπολογιζεις 22 % φορο σ κρατανε με καθε μισθοδοσια σου.\nΑπάντηση με παράθεση 13-01-2014, 18:32\nΜηνύματα 9\tΑξιζει να παει κανεις? βλεπω μεγαλα ενοικια μεγαλο φορο, μπορεις να την περασεις? δυσκολα μου φαινεται και εκει περα...\nΑπάντηση με παράθεση 13-01-2014, 19:08\nΜηνύματα 172\tΚαλα εισαι.....\nΑπάντηση με παράθεση 13-01-2014, 19:12\nΜηνύματα 9\tκαλα ναι σιγουρα παντου παιζει και πεινα και ειδικα ελλαδα!! εσυ μονος μενεις εκει? σε ποια πολη εισαι? και γενικα τι εξοδα πιανεις τον μηνα? ενοικιο,ζωη γενικα τι ξοδευεις πανω κατω πες μου ενδεικτικα να καταλαβω, ευχαριστω φιλε μου.\nΑπάντηση με παράθεση 15-01-2014, 01:55\nΜηνύματα 6\tΠαιδια και εγω θα ηθελα πληροφοριες....Διαβασα οτι μπαινοντας στο αεροδρομιο του καναδα πρεπει να δηλωσεις οτι εχεις 2500 ευρω για να καλυψεις τα πρωτα σου εξοδα?Ισχυει?κ κατα ποσο ειναι δυνατο να βρω δουλεια ως ανειδικευτος η οδηγος φορτηγου?ευχαριστω πολυ\nΑπάντηση με παράθεση 15-01-2014, 03:10\nΜηνύματα 248\tΑρχικό μήνυμα απο Vaios Patsiouras\nΑπάντηση με παράθεση 15-01-2014, 05:43\nΜηνύματα 9\tBlackred φιλε μου ισχυει το 22% φορος στον μισθο καθε μηνα για οτι εισοδημα και αν εχεις? Εγω σκεφτομαι να φυγω γουινιπεγκ εχω και καναδικη υπικοοτητα (δε ξερω κατα ποσο αυτο με βοηθαει) και ενα θειο εκει περα που μενει 40 χρονια σχεδον.. πλεον εδω δε με κραταει τπτ.. θα μπορουσα να δουλεψω οπουδηποτε εκει περα, αξιζει να κανω το βημα? Και αν ναι τοτε με τι μισθο θα μπορουσα να ζησω σαν ανθρωπος? Θελω πολυ να φυγω και να μπορεσω επιτελους να εχω 5 δραχμες στο πορτοφολι μου και να ειμαι αυτονομος οχι να ζω απο μια συνταξη της μανας μου στα 27 μου!! Απλα επειδη ειναι μια σοβαρη αποφαση εξεταζω καθε τι που θα μπορεσει να μου εξασφαλισει εκει κατι καλυτερο. Αξιζει να κανω το βημα προς τα εκει??\nΑπάντηση με παράθεση 15-01-2014, 20:18\nΜηνύματα 172\tΕιμαι σε ενα χωριο με βαρια βιομηχανια στο Οντάριο. Εξοδα δεν εχω. Μενω σε θειο της αρραβωνιαστικια μ που εχει εστιατοριο. Οποτε παλι καλα τα λεφτα πανε τσεπη ολα. Χτες με προσέλαβε το εργοστάσιο full time οποτε τωρα τα λεφτα ειναι παααρα πολλα κ παμε γ σπουδες. Ριξε μια ματια τι γινετε στο γουινιπεγκ πριν πας. Ειναι στο Facebook. Θελει τυχη πολυ κ υπομονη η μετανάστευση και παντα να σαι αισιόδοξος. Οτι αλλο θες εδω είμαι.\nΕpΩΤΗΣΗ, Εργασία, ΕΩΤΗΣΗ, με, Σχετικά


5.000 άρθρα από το saveplanet.gr!\nTo saveplanet.gr γιορτάζει σήμερα τη δημοσίευση 5.000 άρθρων! 4 χρόνια προσπαθειών ολοκληρώνονται.\nΤον καιρό αυτό, η ομάδα μας προσπάθησε με τα δικά της μέσα και μόνο, μιας και ΔΕΝ είναι ιστότοπος κερδοσκοπικού χαρακτήρα, να αναδείξει θέματα που αφορούν τον πλανήτη μας μέσα από τις ποικίλες στήλες της.\nΣτα πλαίσια αυτά, ταξιδέψαμε, φωτογραφίσαμε, συγκεντρώσαμε υλικό από Ελλάδα και Εξωτερικό, ακόμα...ΠΕΤΑΞΑΜΕ με παραπέντε!\nΣτα 5.000 άρθρα, προβλήθηκαν θέματα με έμφαση στην εξοικονόμηση ενέργειας, τις ανανεώσιμες πηγές ενέργειας, την προστασία του περιβάλλοντος μέσα από δίαφορες δράσεις και πρωτοβουλίες οργανώσεων, επιστημόνων και επιχειρήσεων, την ανακύκλωση.\nΠέρα από αυτά, ιδιαίτερα αγαπημένες στήλες αφορούν τον τουρισμό, με επίκεντρο την Ελλάδα μας, τις νέες τεχνολογίες, καινοτόμα προιόντα, στήλες που αφορούν την διατροφή και την υγεία.\nΣκοπός μας είναι να συνεχίσουμε την προσπάθεια αυτή, να εντείνουμε την προσπάθεια μας για την ανάδειξη θεμάτων και να συμβάλουμε έτσι στη συγκέντρωση και μεταφορά γνώσεων, εμπειριών και προτάσεων για όλους τους αναγνώστες μας.\nΧωρίς πολλά λόγια, ένα θερμό ευχαριστώ θέλουμε να απευθύνουμε στους φίλους του saveplanet.gr για την ολοένα αυξανόμενη επισκεψιμότητα που μας δίνει δύναμη και όρεξη για τη συνέχεια.\nΓια μια φορά ακόμα, καλούμε όλους τους φίλους μας να μας αποστέλνουν τα δικά τους θέματα, φωτογραφίες και υλικό με σκοπό να τα αναδείξουμε!\nΓια τα 5.000 θέματα, δημιουργήσαμε σήμερα ένα μικρό φωτογραφικό album με θέματα που παρουσιάστηκαν όλα αυτά τα χρόνια. Το album δημοσιεύεται στη σελίδα μας στο facebook.


Ο Μπάιντεν σε ρόλο… Ρομπέν των Δασών – Υστερόγραφα\nΗ πρώτη ομιλία του Τζο Μπάιντεν στην κοινή συνεδρίαση της Βουλής των Αντιπροσώπων και της Γερουσίας, ήταν προσανατολισμένη να συναρπάσει. Όπως και έγινε.\nΟ 46ος Πρόεδρος των ΗΠΑ εμφανίστηκε ενωτικός και θεσμικός, με αποτέλεσμα να κερδίσει την αποδοχή της κοινής γνώμης που παρακολούθησε τηλεοπτικά την ομιλία του. Τα σχετικά στοιχεία δείχνουν ότι το 85% των Αμερικανών πολιτών είχε θετική άποψη για όσα άκουσε από τον διάδοχο του Ντόναλντ Τραμπ στον Λευκό Οίκο.\nΗ οικονομία, η εξωτερική πολιτική, η μετανάστευση, τα ανθρώπινα δικαιώματα, η ασφάλεια, η μάχη με την πανδημία του κορονοϊού, και φυσικά ο συμβολισμός δυο γυναικών, της Κάμαλα Χάρις και της Νάνσι Πελόζι, να τον συνοδεύουν στο κάδρο, ως οι αμέσως επόμενοι στην ιεραρχία θεσμικοί αξιωματούχοι.\nΟ Τζο Μπάιντεν προσπάθησε να εμφανιστεί και ως… Ρομπέν των Δασών. Που θα φορολογήσει τους πλούσιους, για να ενισχύσει εκείνους που βρίσκονται σε μεγαλύτερη ανάγκη. Μίλησε άλλωστε για τη Wall Street, υποστηρίζοντας ότι την Αμερική δεν την έφτιαξαν οι ισχυροί της οικονομίας, αλλά η μεσαία τάξη.\nΛίγος ρομαντισμός, δεν έβλαψε ποτέ…\nΑμερικανός ΠρόεδροςΚογκρέσοομιλίαΡομπέν των ΔασώνΤζο Μπάιντεν


To Netflix μας βάζει για ύπνο με livestream τις… ατελείωτες σκάλες του Squid Game! - Newsbomb\nΠΟΛΙΤΙΣΜΟΣ 07/10/2021 12:42\nΕσείς ακόμα μετράτε προβατάκια για να κοιμηθείτε;\nTo Netflix προσπαθεί με κάθε τρόπο να εξαργυρώσει την επιτυχία του Suid Game και φαίνεται πως το καταφέρνει...\nΕκεί που λες ότι τα έχεις δει (και τα έχεις γράψει) όλα σε ό,τι αφορά το Squid Game, τη νέα σειρά-«κόλλημα» που έχει σαρώσει τα ρεκόρ, έρχεται το Netflix και το τερματίζει!\nΟ «γίγαντας του streaming» θέλει να εξαργυρώσει με κάθε τρόπο την τεράστια και ξαφνική επιτυχία που σημειώνει η νοτιοκορεάτικη σειρά του Χουάνγκ Ντονγκ-χιουκ. Πρόσφατα, ένα από τα κανάλια του Netflix στο YouTube, έχει ξεκινήσει ένα ασταμάτητο livestream για όσους έχουν… αϋπνίες!\nΝαι πολύ καλά διαβάσετε! Το Netflix κάνει livestream τις ατέλειωτες, πολύχρωμες σκάλες της σειράς, αυτές που χρησιμοποιούν οι συμμετέχοντες για να πάνε στα διάφορα παιχνίδια, με σκοπό να μας υπνωτίσει! Το βίντεο είναι ντυμένο με χαλαρωτική μουσική και στην ουσία είναι μια λούπα στην οποία βλέπουμε τους φύλακες και τους παίκτες να ανεβοκατεβαίνουν στο πολύχρωμο σκηνικό ξανά και ξανά.\nΟι αντιδράσεις στα social media για αυτό το ομολογουμένως περίεργο livestream ποικίλλουν! Άλλοι το βρίσκουν εθιστικό, πολλοί το χαρακτηρίζουν ανόητο και αρκετοί αστείο! Αν το βράδυ δεν μπορείτε να κοιμηθείτε και έχετε βαρεθεί να μετράτε προβατάκια, δοκιμάστε τον τρόπο που προτείνει το Netflix...


Ξενοδοχεία σε T'ianet'i | Αναζήτηση και σύγκριση ξενοδοχείων σε T'ianet'i\nΞενοδοχεία σε T'ianet'i\nΧρειάζεστε ιδέες για το πού να μείνετε; Τρία από τα φτηνά ξενοδοχεία με υψηλή βαθμολογία σε T'ianet'i είναι το Orion Tbilisi, το Fortune Palace Hotel και το Hotel Sympatia με βάση τις κριτικές των χρηστών. Το Skyscanner Hotels είναι ένας γρήγορος, δωρεάν και απλός τρόπος να οργανώσετε τη διαμονή σας. Σε μερικά μόνο κλικ μπορείτε εύκολα να κάνετε αναζήτηση, να συγκρίνετε και να κάνετε κράτηση για τη διαμονή σας σε T'ianet'i κάνοντας κλικ απευθείας στον ιστότοπο του ξενοδοχείου ή του ταξιδιωτικού πράκτορα. Κάνοντας κράτηση μαζί μας, δεν προστίθενται χρεώσεις στη διαμονή σας. Για να ξεκινήσετε, προσθέστε απλά τις ημερομηνίες που θέλετε να ταξιδέψετε στο παραπάνω πλαίσιο αναζήτησης και θα σας βρούμε φτηνές προσφορές ξενοδοχείων. Εναλλακτικά, επιλέξτε από τις παραπάνω επιλογές ξενοδοχείων.\nΞενοδοχεία με την υψηλότερη βαθμολογία σε T'ianet'i\nΠοια αεροδρόμια είναι πιο κοντά στο κέντρο της πόλης σε T'ianet'i, Γεωργία;\nΤο πλησιέστερο αεροδρόμιο σε T'ianet'i είναι το Τυφλίδα (TBS) (49,31km).\nΕνοικίαση αυτοκινήτου σε: T'ianet'i\nΕντός και γύρω από T'ianet'i\nOrion TbilisiFortune Palace HotelHotel SympatiaIveria Inn HotelTbilisi InnOld Tiflis Boutique HotelTbilotel HotelHotel KopalaVelvet HotelNo12 Boutique HotelHotel ZP PalaceCoral Boutique HotelCosté HotelOld Metekhi HotelUrban Boutique HotelTbilisi Laerton HotelThe Biltmore Hotel TbilisiGallery PalaceThe Grove Design HotelIota Hotel Tbilisi


ΤΡΕΙΣ ΚΙ Ο (ΑΝΤΙΦΑΣΙΣΤΙΚΟΣ) ΚΟΥΚΟΣ ΣΤΗΝ ΧΙΟ – ΔΕ ΣΑΣ ΘΕΛΕΙ Ο ΛΑΟΣ, ΤΑ «ΠΡΟΣΦΥΓΑΚΙΑ» ΣΑΣ ΚΑΙ ΜΠΡΟΣ! | Macedonian Ancestry\n> Uncategorized\t> ΤΡΕΙΣ ΚΙ Ο (ΑΝΤΙΦΑΣΙΣΤΙΚΟΣ) ΚΟΥΚΟΣ ΣΤΗΝ ΧΙΟ – ΔΕ ΣΑΣ ΘΕΛΕΙ Ο ΛΑΟΣ, ΤΑ «ΠΡΟΣΦΥΓΑΚΙΑ» ΣΑΣ ΚΑΙ ΜΠΡΟΣ!\tΤΡΕΙΣ ΚΙ Ο (ΑΝΤΙΦΑΣΙΣΤΙΚΟΣ) ΚΟΥΚΟΣ ΣΤΗΝ ΧΙΟ – ΔΕ ΣΑΣ ΘΕΛΕΙ Ο ΛΑΟΣ, ΤΑ «ΠΡΟΣΦΥΓΑΚΙΑ» ΣΑΣ ΚΑΙ ΜΠΡΟΣ!\nΜάλιστα, τα θλιβερά παρακρατικά συντρόφια του ΣΥΡΙΖΑ (Λαφαζανίστας-Καραγκιοζίστας, ΚΚΕ και ΑΝΤΑΡCIA) έκαναν πορεία και προς τα γραφεία του ΣΥΡΙΖΑ, «καταγγέλλοντας» την… ιδεολογική του μετάλλαξη (για… ξεκάρφωμα), και φωνάζοντας συνθήματα κατά της Αστυνομίας. Συντρόφια, δε σας θέλει ο λαός, τα «προσφυγάκια» σας και μπρος!


Βιταμίνες και απώλεια μαλλιών - Official GR Hairfinity Online Store\nHome > Articles > Βιταμίνες και απώλεια μαλλιών\nΒιταμίνες και απώλεια μαλλιών\nΑπώλεια τρίχας είναι ένα πρόβλημα που μαστίζει πολλούς ανθρώπους. Καλή διατροφή είναι σημαντική για την υγιή ανάπτυξη των μαλλιών, επειδή ένα καλά τρέφονται σώμα είναι το ιδανικό περιβάλλον για υγιή μαλλιά να ευδοκιμήσουν.\nΒιταμίνες που σχετίζονται με την ανάπτυξη των μαλλιών περιλαμβάνουν:\nΠροωθεί την υγιή ανάπτυξη των μαλλιών και προστατεύει από την ξηρότητα. Αυξάνει την ελαστικότητα του φλοιού της τρίχας, εμποδίζοντας έτσι την θραύση.\nΠαράγει κερατίνη, η οποία ενισχύει τα μαλλιά.\nΠροωθεί κυκλοφορία του τριχωτού της κεφαλής, συμβάλλοντας στην ανάπτυξη των μαλλιών.\nΠαντοθενικού οξέος (βιταμίνη B5)\nΕνισχύει folicles μαλλιά και κύτταρα.\nΑγώνες πιτυρίδα και άλλα ξηρά τριχωτού της κεφαλής.\nΒοηθά παράγει υγιεινά σμήγματος στο τριχωτό της κεφαλής.\nΕνισχύει και πυκνώνει σκέλη τρίχας, έτσι ώστε η τρίχα μπορεί να αυξηθεί περισσότερο, γρηγορότερα.\nΒοηθά να διατηρήσει μαλλιά και υγεία του δέρματος.\nΒοηθά στην επισκευή και κατασκευή ιστούς.\nΒιταμίνες Β6 και Β12\nΠρόληψη της τριχόπτωσης.\nΔεσμεύει με τους υποδοχείς των στεροειδών ορμονών που τριχοφυΐα stunt.\nΒοήθεια για τη ρύθμιση των ορμονών.\nΛήψη αυτών των συμπληρωμάτων μαζί με μια υγιεινή διατροφή μπορεί να έχει σημαντικές επιπτώσεις για τα μαλλιά σας.\nΣταματήσει μαλλιά θραύση – ακολουθώντας τις τεχνικές φροντίδα μαλλιών σε μυστικά για όμορφα μαλλιά, μπορείτε να ελαχιστοποιήσετε σας μαλλιά θραύση, και να επιτρέψει τα μαλλιά σας να φτάσουν το μέγιστο μήκος.\nΑύξηση Anagen (αύξηση) φάση – χρησιμοποιώντας βιταμίνες μαλλιών με MSM θα φυσικά να μακρύνει σας αναγενή φάση και να επιτρέψει τα μαλλιά σας να αυξηθεί πολύ περισσότερο πριν από την είσοδο της ανάπαυσης και ρίχνοντας φάσης.\nΑντιμετώπιση προβλημάτων οποιοδήποτε άλλο ότι η ανάπτυξη μπορεί να όριο-χρησιμοποιώντας συγκεκριμένους τύπους προϊόντων, ως μέρος της μια θεραπευτική αγωγή φροντίδας μαλλιών μπορεί να βοηθήσει στη μείωση θραύση και αυξάνουν το μήκος των μαλλιών σας.


ΝΕΑ ΚΑΙ ΔΕΛΤΙΑ ΤΥΠΟΥ – Page 28 – ΟΞΙΦ – ΟΜΙΛΟΣ ΞΙΦΑΣΚΙΑΣ ΦΛΩΡΙΝΑΣ – FLORINA'S FENCING CLUB\nΜέγιστη Τιμή αποτέλεσε για τον Όμιλο Ξιφασκίας Φλώρινας η συμμετοχή του στην εκδήλωση για την υποδοχή του Ολυμπιονίκη Ηλία Ηλιάδη στην πόλη της Φλώρινας στα πλαίσια των «ΠΡΕΣΠΕΙΩΝ 2012». Η Ολυμπιονίκης μας Ιωάννα Χρήστου ...\nby OXIF - Administrator · Published August 5, 2012\nΔιεθνές Κύπελλο Ξιφασκίας «ΛΥΓΚΗΣΤΙΣ» 2012\nO Όμιλος Ξιφασκίας Φλώρινας υπό την αιγίδα της Ελληνικής Ομοσπονδίας Ξιφασκίας και του Δήμου Πρεσπών διοργανώνει το Διεθνές Κύπελλο «ΛΥΓΚΗΣΤΙΣ» 2012 στο Ξίφος Ασκήσεως και Ξίφος Μονομαχίας Νέων Ανδρών – Γυναικών το Σάββατο 8...\nby OXIF - Administrator · Published July 5, 2012\nΤελικές βαθμολογίες αγωνιστικής περιόδου 2012\nΟι τελικές βαθμολογίες όλων των όπλων ξιφασκίας της αγωνιστικής περιόδου 2012 Α. Αναλυτική βαθμολογία ανδρών – γυναικών Β. Αναλυτική βαθμολογία εφήβων – νεανίδων Γ. Αναλυτική βαθμολογία νέων ανδρών – γυναικών Δ. Αναλυτική βαθμολογία...\nby OXIF - Administrator · Published June 24, 2012\nΜε τον καλύτερο τρόπο και τους καταλληλότερους ανθρώπους, τα παιδιά, ολοκληρώθηκε η φετινή αγωνιστική χρονιά για την οικογένεια του Ομίλου Ξιφασκίας Φλώρινας. Tο εξ αναβολής περιφερειακό κύπελλο -13 στο ξίφος ασκήσεως με την ονομασία...\nby OXIF - Administrator · Published June 19, 2012\nO Στάθης Γεροσίδερης στην πρόταση της ΕΟΕ για τα Ευρωπαϊκά Βραβεία «Ευ Αγωνίζεσθαι»\nH Oλομέλεια της Ελληνικής Ολυμπιακής Επιτροπής στη συνεδρίαση της 12ης Ιουλίου 2012 αποφάσισε τα εξής: Να προταθούν για τα Ευρωπαϊκά Βραβεία «Ευ Αγωνίζεσθαι», ο παγκόσμιος πρωταθλητής της Γυμναστικής Βασίλης Τσολακίδης, η Παγκόσμια Πρωταθλήτρια της...\nby OXIF - Administrator · Published June 18, 2012\nΗ Βασιλική στην Κορυφή της Ευρώπης!\nΒουγιούκα – Χρήστου 45 μόλις ημέρες από το μεγαλύτερο αθλητικό ραντεβού του πλανήτη, τους Ολυμπιακούς Αγώνες του Λονδίνου, η Βασιλική Βουγιούκα απέδειξε περίτρανα ότι είναι ένα από τα φαβορί για Ολυμπιακό Μετάλλιο! Στο...\nby OXIF - Administrator · Published June 11, 2012\n1οι Σχολικοί Αγώνες Ξιφασκίας στην Φλώρινα\nΕνθαρρυντικά είναι τα αποτελέσματα από τους Σχολικούς Αγώνες που διοργανώθηκαν για 1η φορά στην Φλώρινα. Ουσιαστικά πρόκειται για μια «πειραματική» διοργάνωση που αγκαλιάσθηκε από το Υπουργείο Παιδείας και την ΕΟΞ, και έγινε ταυτόχρονα στην...


Πότε και τι πρέπει να τρως πριν και μετά τη γυμναστική σου ώστε να έχεις καλύτερα αποτελέσματα;\nΜπορεί να γυμνάζεσαι, να κοπιάζεις, να κουράζεσαι, αλλά οι διατροφικές σου συνήθειες και οι ώρες που τρως πριν ή μετά τη γυμναστική να μην είναι σωσ??ές και να δυναμιτίζεις το αποτέλεσμα.\nΗ διαιτολόγος - διατροφολόγος Τσαμπίκα Κοντογιάννου σου δίνει τα απαραίτητα tips.\nΠόσο συχνά πρέπει να ασκείσαι, τι πρέπει να τρως πριν και μετά την άσκηση, πόσα υγρά πρέπει να πίνεις και ό,τι άλλο σημαντικό χρειάζεται να ξέρεις! Για να μην έχεις καμία αμφιβολία αλλά και απορία για το εάν το κάνεις με τον σωστό τρόπο.\nΗ ειδικός εξηγεί πως ο συνδυασμός γυμναστικής - διατροφής μπορεί να έχει πολλά οφέλη στον οργανισμό σου. Αρχικά, εάν ακολουθείς ένα ισορροπημένο πρόγραμμα θα νιώθεις ακόμα πιο δυνατή και ενεργή όταν ασκείσαι. Δεύτερον, ο μεταβολισμός και οι ορμόνες σου ρυθμίζονται σε φυσιολογικά επίπεδα και τρίτον ελαχιστοποιείς τον κίνδυνο διάφορων παθήσεων. Νους υγιής εν σώματι υγιεί λένε και η ευεξία που θα νιώθεις μέρα με τη μέρα δεν θα συγκρίνεται με άλλο συναίσθημα!\nΠόσο συχνά πρέπει να ασκείσαι\nΌσον αφορά στη γυμναστική μια μέτριας έντασης δραστηριότητα σε συχνότητα 3 φορές την εβδομάδα αποτελεί μια γερή ασπίδα για ένα υγιές και φυσιολογικού βάρους σώμα. Για αρχή στόχευσε στις 3 και εννοείται πως όταν αρχίσεις και νιώθεις πιο εξοικειωμένη με το σώμα και τις αντοχές σου, μπορείς να τις αυξήσεις!\nΠοιες ασκήσεις θα σε βοηθήσουν αν ξεκινάς τώρα\nΗ αερόβια άσκηση αποτελεί την ιδανική άσκηση για μυϊκή τόνωση του οργανισμού και συνιστάται τουλάχιστον 3-4 φορές την εβδομάδα. Τώρα εάν σου αρέσει περισσότερο το περπάτημα, τότε καλό είναι για 1 μήνα να περπατάς 45 λεπτά περίπου κάθε μέρα. Εάν δεν είσαι συνηθισμένη, καλό είναι να ξεκινήσεις αργά και μέρα με τη μέρα να αυξάνεις τα λεπτά. Ξεκίνα για παράδειγμα με 15 λεπτά και βάλε ως στόχο τα 45! Όταν αρχίσεις και νιώθεις πιο ??υνατή, προσπάθησε να βάλεις και άλλες ασκήσεις στο πρόγραμμά σου. Τρέξιμο, ασκήσεις για τα πόδια, την κοιλιά κτλ.\nΠΟΤΕ ΠΡΕΠΕΙ ΝΑ ΤΡΩΣ ΚΑΙ ΤΙ\n1-2 ώρες πριν τη γυμναστική (εάν αυτή πραγματοποιείται το πρωί)\nΤροφές: γάλα με δημητριακά ολικής αλέσεως και κανέλα και 1 φρούτο ή cream crackers σίκαλης ή ρυζογκοφρέτες.\nΤι πρέπει να προσέξεις: Η περισσότερη ενέργεια προέρχεται από το δείπνο της προηγούμενης νύχτας, η οποία εάν χρησιμοποιηθεί μέχρι το πρωί θα έχει ως αποτέλεσμα τα επίπεδα σακχάρου στο αίμα να είναι πολύ χαμηλά. Αν δεν καταναλωθεί πρωινό, υπάρχει κίνδυνος ατονίας και ζαλάδας κατά τη διάρκεια της γυμναστικής. Σε γενικές γραμμές πριν την άσκηση είναι καλό να τρως τρόφιμα πλούσια σε υδατάνθρακες (κατά προτίμηση τρόφιμα ολικής αλέσεως) οι οποίοι θα δώσουν άμεση ενέργεια κατά την ά??κηση.\nΤουλάχιστον 3-4 ώρες πριν την άσκηση\nΤροφές: χούμους και ωμά λαχανικά, βραστά αυγά ή ασπράδι αυγού, μισό σάντουιτς ολικής αλέσεως με γαλοπούλα ή κοτόπουλο, λαχανικά βραστά με άπαχο κρέας και πολλά υγρά όπως smoothies και χυμούς για να σε κρατή??ουν σε ενέργεια.\nΤι πρέπει να προσέξεις: Η κατανάλωση μεγάλης ποσότητας φαγητού πριν την άσκηση μπορεί να προκαλέσει δυσφορία και αίσθημα ατονίας, όπως επίσης διάρροια ή στομαχικές κράμπες. Η κατανάλωση από την άλλη πλευρά μικρότερης ποσότητας ίσως να μην δώσει στον οργανισμό την απαιτούμενη ενέργεια για να ολοκληρωθεί το πρόγραμμα γυμναστικής.\n2-3 ώρες πριν την άσκηση\nΤροφές: τοστ με ψωμί πολύσπορο, γαλοπούλα και τυρί χαμηλό σε λιπαρά ή γιαούρτι και φρούτο.\n1 ώ??α πριν την άσκηση\nΤροφές: μπάρες δημητριακών ολικής αλέσεως, μπισκότα χωρίς ζάχαρη, μέλι, ανάλατοι ξηροί καρποί, φρούτα, γαλακτοκομικά.\nΤι πρέπει να προσέξεις: Ορισμένοι άνθρωποι καταναλώνουν σνακ λίγο πριν την γυμναστική ή κατά την διάρκεια αυτής. Τα σνακ που καταναλώνονται σύντομα πριν την άσκηση ίσως δεν δίνουν την απαιτούμενη ενέργεια, αλλά βοηθάνε στο να διατηρήσουν υψηλά τα επίπεδα σακχάρου στο αίμα προλαμβάνοντας τα προβλήματα στο στομάχι.\nΤΙ ΠΡΕΠΕΙ ΝΑ ΤΡΩΣ ΜΕΤΑ ΤΗ ΓΥΜΝΑΣΤΙΚΗ\nΑν πριν κάνεις την προπόνησή σου έπρεπε να επ??λέξεις κάτι που να σου δίνει αργά και σταθερά ενέργεια, αφού τελειώσεις είναι απαραίτητο να κάνεις το ακριβώς αντίθετο. Το σώμα έχει κουραστεί, οι μύες σου έχουν ανάγκη από ξεκούραση και αποκατάσταση και αυτό σημαίνει πως το φαγητό σου πρέπει να είναι super charging. Για να βοηθηθούν οι μύες, να ξεκουραστούν και να αναπληρώσουν τις αποθήκες γλυκογόνου χρειάζεται η κατανάλωση γευμάτων που περιλαμβάνουν πρωτεΐνες και υδατάνθρακες μέσα σε 2 ώρες από το πέρας της άσκησης, εάν αυτό είναι δυνατόν. Εάν ο οργανισμός δεν ζητάει τροφή μετά το τέλος της άσκησης, μπορ??ί να γίνει κατανάλωση χυμών για ενίσχυση της αναπλήρωσης υδατανθράκων.\nΠόση ώρα μετά την άσκηση; Το γεύμα αποκατάστασης καλό είναι να ξεκινά 30` λεπτά μετά το τέλος της άσκησης και να επαναλαμβάνεται ανά 2 ώρες για 4-6 ώρες.\nΤροφές: Γιαούρτι με φρούτα, σάντουιτς με πρωτεΐνη, τυρί με κράκερ, ξηροί καρποί και αποξηραμένα φρούτα, γεύμα με κρέας και λαχανικά ή σαλάτα.\nΠόσα υγρά πρέπει να πίνεις και πότε\nΌπως καταλαβαίνεις για να είσαι πιο αποδοτική στην άσκησή σου πρέπει να είσαι και καλά ενυδατωμένη. Ο οργανισμός για ν?? μην αφυδατωθεί χρειάζεται τη σωστή ποσότητα υγρών πριν, κατά τη διάρκεια και μετά την άσκηση!\nΜια ενδεικτική ποσότητα υγρών είναι:\n1. 2-3 ώρες πριν την άσκηση: 500-700ml\n2. 15-20 λεπτά κατά τη διάρκεια: 150-200ml (ίσως να χρειαστούν και μεγαλύτερες ποσότητες αν ο σω??ατότυπος είναι μεγαλύτερος ή ο καιρός είναι πιο ζεστός)\n3. μετά το τέλος της άσκησης: 500-700ml (για κάθε μισό κιλό βάρος που χάνει κάποιος κατά τη διάρκεια της άσκησης)\nΤι γίνεται με τις θερμίδες και το λίπος που καίγονται;\nΚατά τη διάρκεια της άσκησης ανάλογ?? με την ένταση αλλά και με το είδος της άσκησης καίγονται και οι ανάλογες θερμίδες. Ο στόχος όμως δεν είναι μόνο η θερμιδική απώλεια, αλλά και η βελτίωση της ποιότητα της ζωής. Με την καύση του λίπους στο σώμα βελτιώνεται η κατανομή της εικόνας του, ώστε να είναι το δέρμα πιο σφιχτό και η αντοχή του μέγιστη.\nΤΡΟΦΕΣ ΓΙΑ ΝΑ ΕΝΙΣΧΥΣΕΙΣ ΤΟ ΜΕΤΑΒΟΛΙΣΜΟ ΣΟΥ ΣΕ ΣΥΝΔΥΑΣΜΟ ΜΕ ΤΗ ΓΥΜΝΑΣΤΙΚΗ.\nΗ ειδικός δίνει και μια λίστα με τις τροφές που ενισχύουν τον μεταβολισμό σου και επιταχύνουν την προσπάθειά σου!\n- Δημητριακά ολικής άλεσης\n- Ρύζι καστανό ή αναποφλοίωτο\n- Ζυμαρικά ολικής άλεσης\n- Ψωμί πολύσπορο\nΗ επιλογή μιας τέτοιας διατροφής αποδίδει υψηλές προσλήψεις αντιοξειδωτικών στον οργανισμό και συνεπώς ενίσχυση της αντιοξ??ιδωτικής ικανότητας του οργανισμού καθώς αποτελεί την τονωτική «ένεση» του μεταβολισμού.\nΠΗΓΗ: Θεοδωροπούλου Δέσποινα (ΤLIFE)


Endura Equipe Lightweight καλύμματα χεριών - iCycling.gr\nEndura Equipe Lightweight καλύμματα χεριών\nΤα καλύμματα Lightweight (€29.99) έχουν σχεδιαστεί από την Endura όχι για να προστατεύουν τα χέρια από τον αέρα και το κρύο, αλλά για να προσφέρουν μια ήπια συμπίεση στους μυς των άνω άκρων, μαζί με προστασία από τον ήλιο. Η κατασκευή τους από ιταλική power stretch lycra (45% nylon, 35% polyester, 20% elastane) προσφέρει ηλιακή προστασία με δείκτη SPF 50+ ενώ η τεχνολογία Coldblack για όποιον τα προτιμήσει σε μαύρο χρώμα, μειώνει σημαντικά τη συσσώρευση θερμότητας συγκριτικά με άλλα μαύρα μανίκια.\nΠαρότι δοκίμασα τα Lightweight σε λευκό χρώμα, η τεχνολογία Coldblack ("Ψυχρό Μαύρο") που απαντάται φέτος σε αρκετά ρούχα της Endura, αξίζει μια σύντομη εξήγηση. Πως λειτουργεί: Τα σκούρα χρώματα αναπτύσσουν υψηλότερη θερμοκρασία από τα ανοιχτά, κάτω από ίσης έντασης ηλιακό φως. Το φινίρισμα Coldblack αυξάνει το ποσοστό αντανάκλασης των υπερύθρων και υπεριωδών UV ακτινοβολιών από την επιφάνεια του υφάσματος. Η αυξημένη αυτή αντανάκλαση συνεπάγεται χαμηλότερη θερμοκρασία κάτω από ύφασμα. Επιπροσθέτως, παρέχεται και αξιόπιστη προστασία του δέρματος από την UV ακτινοβολία -τουλάχιστον επιπέδου UPF 30.\nΤο πρώτο πράγμα που πρόσεξα φορώντας τα μανίκια, είναι η άριστη εφαρμογή τους. Χάρη στην επιλογή υφάσματος, στη φόρμα τους, στο μαλακό grip σιλικόνης στην άνω άκρη τους αλλά και στα τρία διαθέσιμα μεγέθη (S-M, M-L, L-XL), είναι σίγουρο ότι θα έχουν την ίδια καλή αίσθηση και εφαρμογή πάνω στα χέρια οποιουδήποτε ποδηλάτη. Χαρακτηριστικά που εξασφαλίζουν επιπλέον άνεση είναι το εργονομικό κόψιμο στο εσωτερικό του αγκώνα και οι επίπεδες ραφές.\nΗ προστασία που παρέχουν τα Equipe Lightweight από την ηλιακή ακτινοβολία είναι σαφώς αποτελεσματικότερη αλλά και μεγαλύτερης διάρκειας από αυτή που προσφέρει μια αντηλιακή κρέμα. Το δέρμα στα χέρια μου παρέμεινε προστατευμένο, και απέφυγα το κάψιμο, ακόμη και σε μέρες που καιγόταν η πλάτη μου μέσα από το jersey. Δυστυχώς όμως, όταν ο υδράργυρος σκαρφάλωνε πάνω από τους 30-31°C αναγκαζόμουν να τα αφαιρέσω επειδή ζεσταινόμουν αρκετά (ειδικά στις ανηφόρες). Όσον αφορά την ήπια συμπιεστική ιδιότητα που δηλώνει η κατασκευάστρια εταιρία, είναι κάτι που δεν μπόρεσα ν' αντιληφθώ όχι μόνο στο συγκεκριμένο προϊόν, αλλά ακόμη και φορώντας ειδική [μακρυμάνικη] συμπιεστική μπλούζα σε διαδρομές MTB marathon. Βάσει της προσωπικής μου εμπειρίας, τα άνω άκρα στους ποδηλάτες δεν καταπονούνται όσο τα πόδια τους, ώστε να ωφελούνται από οποιονδήποτε συμπιεστικό ρουχισμό.\nΤι μου αρέσει στα Equipe Lightweight\nΤι δεν μου αρέσει στα Equipe Lightweight\nΕφαρμογή Με όριο άνεσης στους ~31°C ο ποδηλάτης αναγκάζεται να τα αφαιρέσει όταν ο υδράργυρος ανέβει ψηλότερα, δηλαδή όταν τα χρειάζεται περισσότερο.